ciscoriordan/open-greek-corpus-annotations huggingface dataset:
flavius-josephus.de-bello-judaico-libri-vii 6.286
πολλοὶ δʼ ἦσαν ἐγκάθετοι παρὰ τῶν τυράννων τότε πρὸς τὸν δῆμον προφῆται προσμένειν τὴν ἀπὸ τοῦ θεοῦ βοήθειαν καταγγέλλοντες , ὡς ἧττον αὐτομολοῖεν καὶ τοὺς ἐπάνω δέους καὶ φυλακῆς γενομένους ἐλπὶς παρακροτοίη .
Lemmas: πολύς δέ εἰμί ἐγκάθετος παρά ὁ τύραννος τότε πρός ὁ δῆμος προφήτης προσμένω ὁ ἀπό ὁ θεός βοήθεια καταγγέλλω , ὡς ἥσσων αὐτομολέω καί ὁ ἐπάνω δέος καί φυλακή γίγνομαι ἐλπίς παρακροτέω .
flavius-josephus.de-bello-judaico-libri-vii 6.287
πείθεται δὲ ταχέως ἄνθρωπος ἐν συμφοραῖς , ὅταν δʼ ἤδη καὶ τῶν κατεχόντων δεινῶν ἀπαλλαγὴν ὁ ἐξαπατῶν ὑπογράφῃ , τόθʼ ὁ πάσχων ὅλος γίνεται τῆς ἐλπίδος .
Lemmas: πείθω δέ ταχύς ἄνθρωπος ἐν συμφορά , ὅταν δέ ἤδη καί ὁ κατέχω δεινός ἀπαλλαγή ὁ ἐξαπατάω ὑπογράφω , τότε ὁ πάσχω ὅλος γίγνομαι ὁ ἐλπίς .
flavius-josephus.de-bello-judaico-libri-vii 6.288
Τὸν γοῦν ἄθλιον δῆμον οἱ μὲν ἀπατεῶνες καὶ καταψευδόμενοι τοῦ θεοῦ τηνικαῦτα παρέπειθον , τοῖς δʼ ἐναργέσι καὶ προσημαίνουσι τὴν μέλλουσαν ἐρημίαν τέρασιν οὔτε προσεῖχον οὔτʼ ἐπίστευον , ἀλλʼ ὡς ἐμβεβροντημένοι καὶ μήτε ὄμματα μήτε ψυχὴν ἔχοντες τῶν τοῦ θεοῦ κηρυγμάτων παρήκουσαν ,
Lemmas: ὁ γοῦν ἄθλιος δῆμος ὁ μέν ἀπατεών καί καταψεύδομαι ὁ θεός τηνικαῦτα παραπείθω , ὁ δέ ἐναργής καί προσημαίνω ὁ μέλλω ἐρημία τέρας οὔτε προσέχω οὔτε πιστεύω , ἀλλά ὡς ἐμβροντάομαι καί μήτε ὄμμα μήτε ψυχή ἔχω ὁ ὁ θεός κήρυγμα παρακούω ,
flavius-josephus.de-bello-judaico-libri-vii 6.289
τοῦτο μὲν ὅτε ὑπὲρ τὴν πόλιν ἄστρον ἔστη ῥομφαίᾳ παραπλήσιον καὶ παρατείνας ἐπʼ ἐνιαυτὸν κομήτης ,
Lemmas: οὗτος μέν ὅτε ὑπέρ ὁ πόλις ἄστρον ἵστημι ῥομφαία παραπλήσιος καί παρατείνω ἐπί ἐνιαυτός κομήτης ,
flavius-josephus.de-bello-judaico-libri-vii 6.290
τοῦτο δʼ ἡνίκα πρὸ τῆς ἀποστάσεως καὶ τοῦ πρὸς τὸν πόλεμον κινήματος ἀθροιζομένου τοῦ λαοῦ πρὸς τὴν τῶν ἀζύμων ἑορτήν , ὀγδόη δʼ ἦν Ξανθικοῦ μηνός , κατὰ νυκτὸς ἐνάτην ὥραν τοσοῦτο φῶς περιέλαμψε τὸν βωμὸν καὶ τὸν ναόν , ὡς δοκεῖν ἡμέραν εἶναι λαμπράν , καὶ τοῦτο παρέτεινεν ἐφʼ ἡμίσειαν ὥραν ·
Lemmas: οὗτος δέ ἡνίκα πρό ὁ ἀπόστασις καί ὁ πρός ὁ πόλεμος κίνημα ἀθροίζω ὁ λαός πρός ὁ ὁ ἄζυμος ἑορτή , ὄγδοος δέ εἰμί Ξανθικός μείς , κατά νύξ νάω ὥρα τοσοῦτος φάος περιλάμπω ὁ βωμός καί ὁ ναός , ὡς δοκέω ἡμέρα εἰμί λαμπρός , καί οὗτος παρατείνω ἐπί ἥμισυς ὥρα ·
flavius-josephus.de-bello-judaico-libri-vii 6.291
ὃ τοῖς μὲν ἀπείροις ἀγαθὸν ἐδόκει , τοῖς δὲ ἱερογραμματεῦσι πρὸς τῶν ἀποβεβηκότων εὐθέως ἐκρίθη .
Lemmas: ὅς ὁ μέν ἄπειρος ἀγαθός δοκέω , ὁ δέ ἱερογραμματεύς πρός ὁ ἀποβαίνω εὐθύς κρίνω .
flavius-josephus.de-bello-judaico-libri-vii 6.292
καὶ κατὰ τὴν αὐτὴν ἑορτὴν βοῦς μὲν ἀχθεῖσα ὑπό του πρὸς τὴν θυσίαν ἔτεκεν ἄρνα ἐν τῷ ἱερῷ μέσῳ ,
Lemmas: καί κατά ὁ αὐτός ἑορτή βοῦς μέν ἄγω ὑπό τις πρός ὁ θυσία τίκτω ἀρήν ἐν ὁ ἱερός μέσος ,
flavius-josephus.de-bello-judaico-libri-vii 6.293
ἡ δʼ ἀνατολικὴ πύλη τοῦ ἐνδοτέρω ναοῦ χαλκῆ μὲν οὖσα καὶ στιβαρωτάτη , κλειομένη δὲ περὶ δείλην μόλις ὑπʼ ἀνθρώπων εἴκοσι , καὶ μοχλοῖς μὲν ἐπερειδομένη σιδηροδέτοις , κατάπηγας δὲ ἔχουσα βαθυτάτους εἰς τὸν οὐδὸν ὄντα διηνεκοῦς λίθου καθιεμένους , ὤφθη κατὰ νυκτὸς ὥραν ἕκτην αὐτομάτως ἠνοιγμένη .
Lemmas: ὁ δέ ἀνατολικός πύλη ὁ ἔνδον ναός χάλκεος μέν εἰμί καί στιβαρός , κλέω δέ περί δείλη μόλις ὑπό ἄνθρωπος εἴκοσι , καί μοχλός μέν ἐπερείδω σιδηρόδετος , κατάπηξ δέ ἔχω βαθύς εἰς ὁ οὐδός εἰμί διηνεκής λίθος καθίημι , ὁράω κατά νύξ ὥρα ἕκτος αὐτόματος ἠνοιγ́ννυμι .
flavius-josephus.de-bello-judaico-libri-vii 6.294
δραμόντες δὲ οἱ τοῦ ἱεροῦ φύλακες ἤγγειλαν τῷ στρατηγῷ , κἀκεῖνος ἀναβὰς μόλις αὐτὴν ἴσχυσεν κλεῖσαι .
Lemmas: τρέχω δέ ὁ ὁ ἱερός φύλαξ ἀγγέλλω ὁ στρατηγός , ἐκεῖνος ἀναβαίνω μόλις αὐτός ἰσχύω κλείω .
flavius-josephus.de-bello-judaico-libri-vii 6.295
πάλιν τοῦτο τοῖς μὲν ἰδιώταις κάλλιστον ἐδόκει τέρας · ἀνοῖξαι γὰρ τὸν θεὸν αὐτοῖς τὴν τῶν ἀγαθῶν πύλην · οἱ λόγιοι δὲ λυομένην αὐτομάτως τοῦ ναοῦ τὴν ἀσφάλειαν ἐνενόουν , καὶ πολεμίοις δῶρον ἀνοίγεσθαι τὴν πύλην , δηλωτικόν τε ἐρημίας ἀπέφαινον ἐν αὑτοῖς τὸ σημεῖον .
Lemmas: πάλιν οὗτος ὁ μέν ἰδιώτης καλός δοκέω τέρας · ἀνοίγνυμι γάρ ὁ θεός αὐτός ὁ ὁ ἀγαθός πύλη · ὁ λόγιος δέ λύω αὐτόματος ὁ ναός ὁ ἀσφάλεια ἐννοέω , καί πολέμιος δῶρον ἀνοίγνυμι ὁ πύλη , δηλωτικός τε ἐρημία ἀποφαίνω ἐν ἑαυτοῦ ὁ σημεῖον .
flavius-josephus.de-bello-judaico-libri-vii 6.296
μετὰ δὲ τὴν ἑορτὴν οὐ πολλαῖς ἡμέραις ὕστερον , μιᾷ καὶ εἰκάδι Ἀρτεμισίου μηνός , φάσμα τι δαιμόνιον ὤφθη μεῖζον πίστεως ·
Lemmas: μετά δέ ὁ ἑορτή οὐ πολύς ἡμέρα ὕστερον , εἷς καί εἰκάς Ἀρτεμίσιος μείς , φάσμα τις δαιμόνιος ὁράω μέγας πίστις ·
flavius-josephus.de-bello-judaico-libri-vii 6.297
τερατεία δὲ ἂν ἔδοξεν οἶμαι τὸ ῥηθησόμενον , εἰ μὴ καὶ παρὰ τοῖς θεασαμένοις ἱστόρητο καὶ τὰ ἐπακολουθήσαντα πάθη τῶν σημείων ἦν ἄξια ·
Lemmas: τερατεία δέ ἄν δοκέω οἴομαι ὁ λέγω , εἰ μή καί παρά ὁ θεάομαι ἱστορέω καί ὁ ἐπακολουθέω πάθος ὁ σημεῖον εἰμί ἄξιος ·
flavius-josephus.de-bello-judaico-libri-vii 6.298
πρὸ γὰρ ἡλίου δύσεως ὤφθη μετέωρα περὶ πᾶσαν τὴν χώραν ἅρματα καὶ φάλαγγες ἔνοπλοι διᾴττουσαι τῶν νεφῶν καὶ κυκλούμεναι τὰς πόλεις .
Lemmas: πρό γάρ ἥλιος δύσις ὁράω μετέωρος περί πᾶς ὁ χώρα ἅρμα καί φάλαγξ ἔνοπλος διαίσσω ὁ νέφος καί κυκλέω ὁ πόλις .
flavius-josephus.de-bello-judaico-libri-vii 6.299
κατὰ δὲ τὴν ἑορτήν , ἣ πεντηκοστὴ καλεῖται , νύκτωρ οἱ ἱερεῖς παρελθόντες εἰς τὸ ἔνδον ἱερόν , ὥσπερ αὐτοῖς ἔθος πρὸς τὰς λειτουργίας , πρῶτον μὲν κινήσεως ἔφασαν ἀντιλαβέσθαι καὶ κτύπου , μετὰ δὲ ταῦτα φωνῆς ἀθρόας μεταβαίνομεν ἐντεῦθεν .
Lemmas: κατά δέ ὁ ἑορτή , ὅς πεντηκοστός καλέω , νύκτωρ ὁ ἱερεύς παρέρχομαι εἰς ὁ ἔνδον ἱερός , ὥσπερ αὐτός ἔθος πρός ὁ λειτουργία , πρῶτος μέν κίνησις φημί ἀντιλαμβάνω καί κτύπος , μετά δέ οὗτος φωνή ἀθρόος μεταβαίνω ἐντεῦθεν .
flavius-josephus.de-bello-judaico-libri-vii 6.300
τὸ δὲ τούτων φοβερώτερον , Ἰησοῦς γάρ τις υἱὸς Ἀνανίου τῶν ἰδιωτῶν ἄγροικος πρὸ τεσσάρων ἐτῶν τοῦ πολέμου τὰ μάλιστα τῆς πόλεως εἰρηνευομένης καὶ εὐθηνούσης , ἐλθὼν εἰς τὴν ἑορτήν , ἐν ᾗ σκηνοποιεῖσθαι πάντας ἔθος τῷ θεῷ , κατὰ τὸ ἱερὸν ἐξαπίνης ἀναβοᾶν ἤρξατο
Lemmas: ὁ δέ οὗτος φοβερός , Ἰησοῦς γάρ τις υἱός Ἀνάνιος ὁ ἰδιώτης ἄγροικος πρό τέσσαρες ἔτος ὁ πόλεμος ὁ μάλα ὁ πόλις εἰρηνεύω καί εὐθηνέω , ἔρχομαι εἰς ὁ ἑορτή , ἐν ὅς σκηνοποιέω πᾶς ἔθος ὁ θεός , κατά ὁ ἱερός ἐξαπίνης ἀναβοάω ἄρχω
flavius-josephus.de-bello-judaico-libri-vii 6.301
φωνὴ ἀπὸ ἀνατολῆς , φωνὴ ἀπὸ δύσεως , φωνὴ ἀπὸ τῶν τεσσάρων ἀνέμων , φωνὴ ἐπὶ Ἱεροσόλυμα καὶ τὸν ναόν , φωνὴ ἐπὶ νυμφίους καὶ νύμφας , φωνὴ ἐπὶ τὸν λαὸν πάντα . τοῦτο μεθʼ ἡμέραν καὶ νύκτωρ κατὰ πάντας τοὺς στενωποὺς περιῄει κεκραγώς .
Lemmas: φωνή ἀπό ἀνατολή , φωνή ἀπό δύσις , φωνή ἀπό ὁ τέσσαρες ἄνεμος , φωνή ἐπί Ἱεροσόλυμα καί ὁ ναός , φωνή ἐπί νυμφίος καί νύμφη , φωνή ἐπί ὁ λαός πᾶς . οὗτος μετά ἡμέρα καί νύκτωρ κατά πᾶς ὁ στενωπός περιέρχομαι κράζω .
flavius-josephus.de-bello-judaico-libri-vii 6.302
τῶν δὲ ἐπισήμων τινὲς δημοτῶν ἀγανακτήσαντες πρὸς τὸ κακόφημον συλλαμβάνουσι τὸν ἄνθρωπον καὶ πολλαῖς αἰκίζονται πληγαῖς . ὁ δὲ οὔθʼ ὑπὲρ αὑτοῦ φθεγξάμενος οὔτε ἰδίᾳ πρὸς τοὺς παίοντας , ἃς καὶ πρότερον φωνὰς βοῶν διετέλει .
Lemmas: ὁ δέ ἐπίσημος τις δημότης ἀγανακτέω πρός ὁ κακόφημος συλλαμβάνω ὁ ἄνθρωπος καί πολύς αἰκίζω πληγή . ὁ δέ οὔτε ὑπέρ ἑαυτοῦ φθέγγομαι οὔτε ἴδιος πρός ὁ παίω , ὅς καί πρότερος φωνή βοάω διατελέω .
flavius-josephus.de-bello-judaico-libri-vii 6.303
νομίσαντες δὲ οἱ ἄρχοντες , ὅπερ ἦν , δαιμονιώτερον τὸ κίνημα τἀνδρὸς ἀνάγουσιν αὐτὸν ἐπὶ τὸν παρὰ Ῥωμαίοις ἔπαρχον .
Lemmas: νομίζω δέ ὁ ἄρχων , ὅς εἰμί , δαιμόνιος ὁ κίνημα ἀνήρ ἀνάγω αὐτός ἐπί ὁ παρά Ῥωμαῖος ἔπαρχος .
flavius-josephus.de-bello-judaico-libri-vii 6.304
ἔνθα μάστιξι μέχρι ὀστέων ξαινόμενος οὔθʼ ἱκέτευσεν οὔτʼ ἐδάκρυσεν , ἀλλʼ ὡς ἐνῆν μάλιστα τὴν φωνὴν ὀλοφυρτικῶς παρεγκλίνων πρὸς ἑκάστην
Lemmas: ἔνθα μάστιξ μέχρι ὀστέον ξαίνω οὔτε ἱκετεύω οὔτε δακρύω , ἀλλά ὡς ἔνειμι μάλα ὁ φωνή ὀλοφυρτικός παρεγκλίνω πρός ἕκαστος
flavius-josephus.de-bello-judaico-libri-vii 6.305
ἀπεκρίνατο πληγήν αἰαὶ Ἱεροσολύμοις . τοῦ δʼ Ἀλβίνου διερωτῶντος , οὗτος γὰρ ἔπαρχος ἦν , τίς εἴη καὶ πόθεν , καὶ διὰ τί ταῦτα φθέγγοιτο , πρὸς ταῦτα μὲν οὐδʼ ὁτιοῦν ἀπεκρίνατο , τὸν δὲ ἐπὶ τῇ πόλει θρῆνον εἴρων οὐ διέλειπεν , μέχρι καταγνοὺς μανίαν ὁ Ἀλβῖνος ἀπέλυσεν αὐτόν .
Lemmas: ἀποκρίνω πληγή αἶα Ἱεροσόλυμα . ὁ δέ Ἀλβῖνος διερωτάω , οὗτος γάρ ἔπαρχος εἰμί , τίς εἰμί καί πόθεν , καί διά τίς οὗτος φθέγγομαι , πρός οὗτος μέν οὐδέ ὁστισοῦν ἀποκρίνω , ὁ δέ ἐπί ὁ πόλις θρῆνος εἴρω οὐ διαλείπω , μέχρι καταγιγνώσκω μανία ὁ Ἀλβῖνος ἀπολύω αὐτός .
flavius-josephus.de-bello-judaico-libri-vii 6.306
ὁ δὲ τὸν μέχρι τοῦ πολέμου χρόνον οὔτε προσῄει τινὶ τῶν πολιτῶν οὔτε ὤφθη λαλῶν , ἀλλὰ καθʼ ἡμέραν ὥσπερ εὐχὴν μεμελετηκώς αἰαὶ Ἱεροσολύμοις ἐθρήνει .
Lemmas: ὁ δέ ὁ μέχρι ὁ πόλεμος χρόνος οὔτε προσέρχομαι τις ὁ πολίτης οὔτε ὁράω λαλέω , ἀλλά κατά ἡμέρα ὥσπερ εὐχή μελετάω αἶα Ἱεροσόλυμα θρηνέω .
flavius-josephus.de-bello-judaico-libri-vii 6.307
οὔτε δέ τινι τῶν τυπτόντων αὐτὸν ὁσημέραι κατηρᾶτο οὔτε τοὺς τροφῆς μεταδιδόντας εὐλόγει , μία δὲ πρὸς πάντας ἦν ἡ σκυθρωπὴ κλῃδὼν ἀπόκρισις .
Lemmas: οὔτε δέ τις ὁ τύπτω αὐτός ὁσημέραι καταράομαι οὔτε ὁ τροφή μεταδίδωμι εὐλογέω , εἷς δέ πρός πᾶς εἰμί ὁ σκυθρωπός κλῃδὼν ἀπόκρισις .
flavius-josephus.de-bello-judaico-libri-vii 6.308
μάλιστα δʼ ἐν ταῖς ἑορταῖς ἐκεκράγει · καὶ τοῦτʼ ἐφʼ ἑπτὰ ἔτη καὶ μῆνας πέντε εἴρων οὔτʼ ἤμβλυνεν τὴν φωνὴν οὔτʼ ἔκαμεν , μέχρις οὗ κατὰ τὴν πολιορκίαν ἔργα τῆς κλῃδόνος ἰδὼν ἀνεπαύσατο .
Lemmas: μάλα δέ ἐν ὁ ἑορτή κράζω · καί οὗτος ἐπί ἑπτά ἔτος καί μείς πέντε εἴρω οὔτε ἀμβλύνω ὁ φωνή οὔτε κάμνω , μέχρι ὅς κατά ὁ πολιορκία ἔργον ὁ κλῃδών ὁράω ἀναπαύω .
flavius-josephus.de-bello-judaico-libri-vii 6.309
περιιὼν γὰρ ἀπὸ τοῦ τείχους αἰαὶ πάλιν τῇ πόλει καὶ τῷ λαῷ καὶ τῷ ναῷ διαπρύσιον ἐβόα , ὡς δὲ τελευταῖον προσέθηκεν αἰαὶ δὲ κἀμοί , λίθος ἐκ τοῦ πετροβόλου σχασθεὶς καὶ πλήξας αὐτὸν παραχρῆμα κτείνει , φθεγγομένην δʼ ἔτι τὰς κλῃδόνας ἐκείνας τὴν ψυχὴν ἀφῆκε .
Lemmas: περιέρχομαι γάρ ἀπό ὁ τεῖχος αἶα πάλιν ὁ πόλις καί ὁ λαός καί ὁ ναός διαπρύσιος βοάω , ὡς δέ τελευταῖος προστίθημι αἶα δέ ἐγώ , λίθος ἐκ ὁ πετρόβολος σχάζω καί πλήσσω αὐτός παραχρῆμα κτείνω , φθέγγομαι δέ ἔτι ὁ κλῃδώ ἐκεῖνος ὁ ψυχή ἀφίημι .
flavius-josephus.de-bello-judaico-libri-vii 6.310
Ταῦτά τις ἐννοῶν εὑρήσει τὸν μὲν θεὸν ἀνθρώπων κηδόμενον καὶ παντοίως προσημαίνοντα τῷ σφετέρῳ γένει τὰ σωτήρια , τοὺς δʼ ὑπʼ ἀνοίας καὶ κακῶν αὐθαιρέτων ἀπολλυμένους ,
Lemmas: οὗτος τις ἐννοέω εὑρίσκω ὁ μέν θεός ἄνθρωπος κήδω καί παντοίως προσημαίνω ὁ σφέτερος γένος ὁ σωτήριος , ὁ δέ ὑπό ἄνοια καί κακός αὐθαίρετος ἀπόλλυμι ,
flavius-josephus.de-bello-judaico-libri-vii 6.311
ὅπου γε Ἰουδαῖοι καὶ τὸ ἱερὸν μετὰ τὴν καθαίρεσιν τῆς Ἀντωνίας τετράγωνον ἐποίησαν , ἀναγεγραμμένον ἐν τοῖς λογίοις ἔχοντες ἁλώσεσθαι τὴν πόλιν καὶ τὸν ναόν , ἐπειδὰν τὸ ἱερὸν γένηται τετράγωνον .
Lemmas: ὅπου γε Ἰουδαῖος καί ὁ ἱερός μετά ὁ καθαίρεσις ὁ Ἀντωνία τετράγωνος ποιέω , ἀναγράφω ἐν ὁ λόγιον ἔχω ἁλίσκομαι ὁ πόλις καί ὁ ναός , ἐπειδάν ὁ ἱερός γίγνομαι τετράγωνος .
flavius-josephus.de-bello-judaico-libri-vii 6.312
τὸ δʼ ἐπᾶραν αὐτοὺς μάλιστα πρὸς τὸν πόλεμον ἦν χρησμὸς ἀμφίβολος ὁμοίως ἐν τοῖς ἱεροῖς εὑρημένος γράμμασιν , ὡς κατὰ τὸν καιρὸν ἐκεῖνον ἀπὸ τῆς χώρας αὐτῶν τις ἄρξει τῆς οἰκουμένης .
Lemmas: ὁ δέ ἐπαίρω αὐτός μάλα πρός ὁ πόλεμος εἰμί χρησμός ἀμφίβολος ὅμοιος ἐν ὁ ἱερός εὑρίσκω γράμμα , ὡς κατά ὁ καιρός ἐκεῖνος ἀπό ὁ χώρα αὐτός τις ἄρχω ὁ οἰκουμένη .
flavius-josephus.de-bello-judaico-libri-vii 6.313
τοῦθʼ οἱ μὲν ὡς οἰκεῖον ἐξέλαβον καὶ πολλοὶ τῶν σοφῶν ἐπλανήθησαν περὶ τὴν κρίσιν , ἐδήλου δʼ ἄρα τὴν Οὐεσπασιανοῦ τὸ λόγιον ἡγεμονίαν ἀποδειχθέντος ἐπὶ Ἰουδαίας αὐτοκράτορος .
Lemmas: οὗτος ὁ μέν ὡς οἰκεῖος ἐκλαμβάνω καί πολύς ὁ σοφός πλανάω περί ὁ κρίσις , δηλόω δέ ἄρα ὁ Οὐεσπασιανός ὁ λόγιον ἡγεμονία ἀποδείκνυμι ἐπί Ἰουδαία αὐτοκράτωρ .
flavius-josephus.de-bello-judaico-libri-vii 6.314
ἀλλὰ γὰρ οὐ δυνατὸν ἀνθρώποις τὸ χρεὼν διαφυγεῖν οὐδὲ προορωμένοις .
Lemmas: ἀλλά γάρ οὐ δυνατός ἄνθρωπος ὁ χρεών διαφεύγω οὐδέ προοράω .
flavius-josephus.de-bello-judaico-libri-vii 6.315
οἱ δὲ καὶ τῶν σημείων ἃ μὲν ἔκριναν πρὸς ἡδονὴν ἃ δὲ ἐξουθένησαν , μέχρις οὗ τῇ τε ἁλώσει τῆς πατρίδος καὶ τῷ σφῶν αὐτῶν ὀλέθρῳ διηλέγχθησαν τὴν ἄνοιαν .
Lemmas: ὁ δέ καί ὁ σημεῖον ὅς μέν κρίνω πρός ἡδονή ὅς δέ ἐξουθενέω , μέχρι ὅς ὁ τε ἅλωσις ὁ πατρίς καί ὁ σφεῖς αὐτός ὄλεθρος διελέγχω ὁ ἄνοια .
flavius-josephus.de-bello-judaico-libri-vii 6.316
Ῥωμαῖοι δὲ τῶν μὲν στασιαστῶν καταπεφευγότων εἰς τὴν πόλιν , καιομένου δὲ αὐτοῦ τε τοῦ ναοῦ καὶ τῶν πέριξ ἁπάντων , κομίσαντες τὰς σημαίας εἰς τὸ ἱερὸν καὶ θέμενοι τῆς ἀνατολικῆς πύλης ἄντικρυς ἔθυσάν τε αὐταῖς αὐτόθι καὶ τὸν Τίτον μετὰ μεγίστων εὐφημιῶν ἀπέφηναν αὐτοκράτορα .
Lemmas: Ῥωμαῖος δέ ὁ μέν στασιαστής καταφεύγω εἰς ὁ πόλις , καίω δέ αὐτός τε ὁ ναός καί ὁ πέριξ ἅπας , κομίζω ὁ σημαία εἰς ὁ ἱερός καί τίθημι ὁ ἀνατολικός πύλη ἄντικρυς θύω τε αὐτός αὐτόθι καί ὁ Τίτος μετά μέγας εὐφημία ἀποφαίνω αὐτοκράτωρ .
flavius-josephus.de-bello-judaico-libri-vii 6.317
ταῖς δὲ ἁρπαγαῖς οὕτως ἐνεπλήσθησαν οἱ στρατιῶται πάντες , ὥστε κατὰ τὴν Συρίαν πρὸς ἥμισυ τῆς πάλαι τιμῆς τὸν σταθμὸν τοῦ χρυσίου πιπράσκεσθαι .
Lemmas: ὁ δέ ἁρπαγή οὕτως ἐμπίμπλημι ὁ στρατιώτης πᾶς , ὥστε κατά ὁ Συρία πρός ἥμισυς ὁ πάλαι τιμή ὁ σταθμός ὁ χρυσίον πιπράσκω .
flavius-josephus.de-bello-judaico-libri-vii 6.318
τῶν δʼ ἀνὰ τὸν τοῖχον τοῦ ναοῦ ἱερέων διακαρτερούντων παῖς διψήσας ἱκέτευε τοὺς φύλακας τῶν Ῥωμαίων δοῦναι δεξιὰν αὐτῷ καὶ τὸ δίψος ἐξωμολογεῖτο .
Lemmas: ὁ δέ ἀνά ὁ τοῖχος ὁ ναός ἱερεύς διακαρτερέω παῖς διψάω ἱκετεύω ὁ φύλαξ ὁ Ῥωμαῖος δίδωμι δεξιά αὐτός καί ὁ δίψος ἐξομολογέομαι .
flavius-josephus.de-bello-judaico-libri-vii 6.319
τῶν δὲ τῆς ἡλικίας καὶ τῆς ἀνάγκης οἶκτον λαβόντων καὶ δόντων δεξιὰς καταβὰς αὐτός τε πίνει καὶ ὃ φέρων ἧκεν ἀγγεῖον πλήσας ὕδατος ᾤχετο φεύγων ἄνω πρὸς τοὺς σφετέρους .
Lemmas: ὁ δέ ὁ ἡλικία καί ὁ ἀνάγκη οἶκτος λαμβάνω καί δίδωμι δεξιός καταβαίνω αὐτός τε πίνω καί ὅς φέρω ἥκω ἀγγεῖον πίμπλημι ὕδωρ οἴχομαι φεύγω ἄνω πρός ὁ σφέτερος .
flavius-josephus.de-bello-judaico-libri-vii 6.320
τῶν δὲ φυλάκων καταλαβεῖν μὲν οὐδεὶς ἴσχυσε , πρὸς δὲ τὴν ἀπιστίαν ἐβλασφήμουν . κἀκεῖνος οὐδὲν ἔφη παραβεβηκέναι τῶν συνθηκῶν · λαβεῖν γὰρ δεξιὰν οὐ τοῦ μένειν παρʼ αὐτοῖς ἀλλὰ τοῦ καταβῆναι μόνον καὶ λαβεῖν ὕδωρ , ἅπερ ἀμφότερα πεποιηκὼς πιστὸς ἔδοξεν εἶναι .
Lemmas: ὁ δέ φύλαξ καταλαμβάνω μέν οὐδείς ἰσχύω , πρός δέ ὁ ἀπιστία βλασφημέω . ἐκεῖνος οὐδείς φημί παραβαίνω ὁ συνθήκη · λαμβάνω γάρ δεξιά οὐ ὁ μένω παρά αὐτός ἀλλά ὁ καταβαίνω μόνος καί λαμβάνω ὕδωρ , ὅς ἀμφότερος ποιέω πιστός δοκέω εἰμί .
flavius-josephus.de-bello-judaico-libri-vii 6.321
τὸ μὲν δὴ πανούργημα διὰ τὴν ἡλικίαν μάλιστα τοῦ παιδὸς ἀπεθαύμαζον οἱ πλανηθέντες · πέμπτῃ δʼ ἡμέρᾳ λιμώττοντες οἱ ἱερεῖς καταβαίνουσι καὶ πρὸς Τίτον ἀναχθέντες ὑπὸ τῶν φυλάκων ἱκέτευον τυχεῖν σωτηρίας .
Lemmas: ὁ μέν δή πανούργημα διά ὁ ἡλικία μάλα ὁ παῖς ἀποθαυμάζω ὁ πλανάω · πέμπτος δέ ἡμέρα λιμώσσω ὁ ἱερεύς καταβαίνω καί πρός Τίτος ἀνάγω ὑπό ὁ φύλαξ ἱκετεύω τυγχάνω σωτηρία .
flavius-josephus.de-bello-judaico-libri-vii 6.322
ὁ δὲ τὸν μὲν τῆς συγγνώμης καιρὸν αὐτοῖς παρῳχηκέναι φήσας , οἴχεσθαι δὲ διʼ ὃν εὐλόγως ἂν αὐτοὺς ἔσωζε , πρέπειν δὲ τοῖς ἱερεῦσι τῷ ναῷ συναπολέσθαι , κελεύει κολάσαι τοὺς ἄνδρας .
Lemmas: ὁ δέ ὁ μέν ὁ συγγνώμη καιρός αὐτός παροιχέω φημί , οἴχομαι δέ διά ὅς εὔλογος ἄν αὐτός σῴζω , πρέπω δέ ὁ ἱερεύς ὁ ναός συναπόλλυμι , κελεύω κολάζω ὁ ἀνήρ .
flavius-josephus.de-bello-judaico-libri-vii 6.323
Οἱ δὲ περὶ τοὺς τυράννους ὡς τῷ τε πολέμῳ πάντοθεν ἐκρατοῦντο καὶ περιτετειχισμένοις διαφυγεῖν οὐδαμόθεν ἦν , προκαλοῦνται τὸν Τίτον εἰς λόγους .
Lemmas: ὁ δέ περί ὁ τύραννος ὡς ὁ τε πόλεμος πάντοθεν κρατέω καί περιτειχίζω διαφεύγω οὐδαμόθεν εἰμί , προκαλέω ὁ Τίτος εἰς λόγος .
flavius-josephus.de-bello-judaico-libri-vii 6.324
ὁ δὲ καὶ διὰ τὸ φιλάνθρωπον φύσει τὸ γοῦν ἄστυ περισῶσαι προαιρούμενος καὶ τῶν φίλων ἐναγόντων , ἤδη γὰρ μετριάζειν τοὺς λῃστὰς ὑπελάμβανεν , ἵσταται κατὰ τὸ πρὸς δύσιν μέρος τοῦ ἔξωθεν ἱεροῦ ·
Lemmas: ὁ δέ καί διά ὁ φιλάνθρωπος φύσις ὁ γοῦν ἄστυ περισῴζω προαιρέω καί ὁ φίλος ἐνάγω , ἤδη γάρ μετριάζω ὁ λῃστής ὑπολαμβάνω , ἵστημι κατά ὁ πρός δύσις μέρος ὁ ἔξωθεν ἱερός ·
flavius-josephus.de-bello-judaico-libri-vii 6.325
ταύτῃ γὰρ ὑπὲρ τὸν ξυστὸν ἦσαν πύλαι , καὶ γέφυρα συνάπτουσα τῷ ἱερῷ τὴν ἄνω πόλιν ·
Lemmas: ταύτῃ γάρ ὑπέρ ὁ ξυστόν εἰμί πύλη , καί γέφυρα συνάπτω ὁ ἱερόν ὁ ἄνω πόλις ·
flavius-josephus.de-bello-judaico-libri-vii 6.326
αὕτη τότε μέση τῶν τυράννων ἦν καὶ τοῦ Καίσαρος . τὸ δὲ πλῆθος ἑκατέροις βύζην ἐφεστήκει , Ἰουδαῖοι μὲν περὶ Σίμωνα καὶ Ἰωάννην μετέωροι συγγνώμης ἐλπίδι , Ῥωμαῖοι δὲ Καίσαρι καραδοκοῦντες αὐτῶν τὴν ἀξίωσιν .
Lemmas: οὗτος τότε μέσος ὁ τύραννος εἰμί καί ὁ Καῖσαρ . ὁ δέ πλῆθος ἑκάτερος βῦζα ἐφίστημι , Ἰουδαῖος μέν περί Σίμων καί Ἰωάννης μετέωρος συγγνώμη ἐλπίς , Ῥωμαῖος δέ Καῖσαρ καραδοκέω αὐτός ὁ ἀξίωσις .
flavius-josephus.de-bello-judaico-libri-vii 6.327
παραγγείλας δὲ τοῖς στρατιώταις Τίτος θυμοῦ τε καὶ βελῶν μένειν ἐγκρατεῖς , καὶ τὸν ἑρμηνέα παραστησάμενος , ὅπερ ἦν τεκμήριον τοῦ κρατεῖν , πρῶτος ἤρξατο λέγειν ·
Lemmas: παραγγέλλω δέ ὁ στρατιώτης Τίτος θυμός τε καί βέλος μένω ἐγκρατής , καί ὁ ἑρμηνεύς παρίστημι , ὅς εἰμί τεκμήριον ὁ κρατέω , πρῶτος ἄρχω λέγω ·
flavius-josephus.de-bello-judaico-libri-vii 6.328
ἆρά γε ἤδη κεκόρεσθε τῶν τῆς πατρίδος κακῶν , ὦ ἄνδρες , οἱ μήτε τῆς ἡμετέρας δυνάμεως μήτε τῆς ἑαυτῶν ἀσθενείας ἔννοιαν λαβόντες , ὁρμῇ δὲ ἀσκέπτῳ καὶ μανίᾳ τόν τε δῆμον καὶ τὴν πόλιν καὶ τὸν ναὸν ἀπολωλεκότες ,
Lemmas: ἆρα γε ἤδη κορέννυμι ὁ ὁ πατρίς κακός , ὦ ἀνήρ , ὁ μήτε ὁ ἡμέτερος δύναμις μήτε ὁ ἑαυτοῦ ἀσθένεια ἔννοια λαμβάνω , ὁρμή δέ ἄσκεπτος καί μανία ὁ τε δῆμος καί ὁ πόλις καί ὁ ναός ἀπόλλυμι ,
flavius-josephus.de-bello-judaico-libri-vii 6.329
ἀπολούμενοι δὲ καὶ αὐτοὶ δικαίως , οἳ πρῶτον μὲν ἀφʼ οὗ Πομπήιος εἷλεν ὑμᾶς κατὰ κράτος οὐκ ἐπαύσασθε νεωτεροποιίας , ἔπειτα καὶ φανερὸν ἐξηνέγκατε πρὸς Ῥωμαίους πόλεμον ;
Lemmas: ἀπόλλυμι δέ καί αὐτός δίκαιος , ὅς πρῶτος μέν ἀπό ὅς Πομπήϊος αἱρέω σύ κατά κράτος οὐ παύω νεωτεροποιία , ἔπειτα καί φανερός ἐκφέρω πρός Ῥωμαῖος πόλεμος ;
flavius-josephus.de-bello-judaico-libri-vii 6.330
ἆρά γε πλήθει πεποιθότες ; καὶ μὴν ἐλάχιστον ὑμῖν μέρος ἀντήρκεσεν τοῦ Ῥωμαίων στρατιωτικοῦ . πίστει τοιγαροῦν συμμάχων ; καὶ τί τῶν ἔξω τῆς ἡμετέρας ἡγεμονίας ἐθνῶν ἔμελλεν αἱρήσεσθαι Ἰουδαίους πρὸ Ῥωμαίων ;
Lemmas: ἆρα γε πλῆθος πείθω ; καί μήν ἐλαχύς σύ μέρος ἀνταρκέω ὁ Ῥωμαῖος στρατιωτικός . πίστις τοιγαροῦν σύμμαχος ; καί τίς ὁ ἔξω ὁ ἡμέτερος ἡγεμονία ἔθνος μέλλω αἱρέω Ἰουδαῖος πρό Ῥωμαῖος ;
flavius-josephus.de-bello-judaico-libri-vii 6.331
ἀλλʼ ἀλκῇ σωμάτων ; καὶ μὴν ἴστε Γερμανοὺς δουλεύοντας ἡμῖν . ὀχυρότητι δὲ τειχῶν ; καὶ τί μεῖζον ὠκεανοῦ τεῖχος κώλυμα , ὃν περιβεβλημένοι Βρεττανοὶ τὰ Ῥωμαίων ὅπλα προσκυνοῦσιν ;
Lemmas: ἀλλά ἀλκή σῶμα ; καί μήν οἶδα Γερμανός δουλεύω ἐγώ . ὀχυρότης δέ τεῖχος ; καί τίς μέγας ὠκεανός τεῖχος κώλυμα , ὅς περιβάλλω Βρεττανός ὁ Ῥωμαῖος ὅπλον προσκυνέω ;
flavius-josephus.de-bello-judaico-libri-vii 6.332
καρτερίᾳ ψυχῆς καὶ πανουργίᾳ στρατηγῶν ; ἀλλὰ μὴν ᾔδειτε καὶ Καρχηδονίους ἁλόντας .
Lemmas: καρτερία ψυχή καί πανουργία στρατηγός ; ἀλλά μήν οἶδα καί Καρχηδόνιος ἁλίσκομαι .
flavius-josephus.de-bello-judaico-libri-vii 6.333
τοιγαροῦν ὑμᾶς ἐπήγειρε κατὰ Ῥωμαίων ἡ Ῥωμαίων φιλανθρωπία , οἳ πρῶτον μὲν ὑμῖν τήν τε χώραν ἔδομεν νέμεσθαι καὶ βασιλεῖς ὁμοφύλους ἐπεστήσαμεν ,
Lemmas: τοιγαροῦν σύ ἐπαγείρω κατά Ῥωμαῖος ὁ Ῥωμαῖος φιλανθρωπία , ὅς πρῶτος μέν σύ ὁ τε χώρα δίδωμι νέμω καί βασιλεύς ὁμόφυλος ἐφίστημι ,
flavius-josephus.de-bello-judaico-libri-vii 6.334
ἔπειτα τοὺς πατρίους νόμους ἐτηρήσαμεν , καὶ ζῆν οὐ μόνον καθʼ ἑαυτοὺς ἀλλὰ καὶ πρὸς τοὺς ἄλλους ἐπετρέψαμεν ὡς ἐβούλεσθε ·
Lemmas: ἔπειτα ὁ πάτριος νόμος τηρέω , καί ζάω οὐ μόνος κατά ἑαυτοῦ ἀλλά καί πρός ὁ ἄλλος ἐπιτρέπω ὡς βούλομαι ·
flavius-josephus.de-bello-judaico-libri-vii 6.335
τὸ δὲ μέγιστον , δασμολογεῖν τε ὑμῖν ἐπὶ τῷ θεῷ καὶ ἀναθήματα συλλέγειν ἐπετρέψαμεν , καὶ τοὺς ταῦτα φέροντας οὔτε ἐνουθετήσαμεν οὔτε ἐκωλύσαμεν , ἵνʼ ἡμῖν γένησθε πλουσιώτεροι καὶ παρασκευάσησθε τοῖς ἡμετέροις χρήμασιν καθʼ ἡμῶν .
Lemmas: ὁ δέ μέγας , δασμολογέω τε σύ ἐπί ὁ θεός καί ἀνάθημα συλλέγω ἐπιτρέπω , καί ὁ οὗτος φέρω οὔτε νουθετέω οὔτε κωλύω , ἵνα ἐγώ γίγνομαι πλούσιος καί παρασκευάζω ὁ ἡμέτερος χρῆμα κατά ἐγώ .
flavius-josephus.de-bello-judaico-libri-vii 6.336
ἔπειτα τηλικούτων ἀγαθῶν ἀπολαύοντες ἐπὶ τοὺς παρασχόντας ἠνέγκατε τὸν κόρον καὶ δίκην τῶν ἀτιθασεύτων ἑρπετῶν τοῖς σαίνουσι τὸν ἰὸν ἐναφήκατε .
Lemmas: ἔπειτα τηλικοῦτος ἀγαθός ἀπολαύω ἐπί ὁ παρέχω φέρω ὁ κόρος καί δίκη ὁ ἀτιθάσευτος ἑρπετόν ὁ σαίνω ὁ ἰός ἐναφίημι .
flavius-josephus.de-bello-judaico-libri-vii 6.337
ἔστω γοῦν , κατεφρονήσατε τῆς Νέρωνος ῥᾳθυμίας , καὶ καθάπερ ῥήγματα ἢ σπάσματα τὸν ἄλλον χρόνον κακοήθως ἠρεμοῦντες ἐν τῇ μείζονι νόσῳ διεφάνητε καὶ πρὸς ἐλπίδας ἀναιδεῖς ἀμέτρους ἐξετείνατε τὰς ἐπιθυμίας .
Lemmas: εἰμί γοῦν , καταφρονέω ὁ Νέρων ῥαθυμία , καί καθά ῥῆγμα ἤ σπάσμα ὁ ἄλλος χρόνος κακοήθης ἠρεμέω ἐν ὁ μέγας νόσος διαφαίνω καί πρός ἐλπίς ἀναιδής ἄμετρος ἐκτείνω ὁ ἐπιθυμία .
flavius-josephus.de-bello-judaico-libri-vii 6.338
ἧκεν ὁ πατὴρ οὑμὸς εἰς τὴν χώραν , οὐ τιμωρησόμενος ὑμᾶς τῶν κατὰ Κέστιον , ἀλλὰ νουθετήσων ·
Lemmas: ἥκω ὁ πατήρ ἐμός εἰς ὁ χώρα , οὐ τιμωρέω σύ ὁ κατά Κέστιος , ἀλλά νουθετέω ·
flavius-josephus.de-bello-judaico-libri-vii 6.339
δέον γοῦν , εἴπερ ἐπʼ ἀναστάσει τοῦ ἔθνους παρῆν , ἐπὶ τὴν ῥίζαν ὑμῶν δραμεῖν καὶ ταύτην ἐκπορθεῖν τὴν πόλιν εὐθέως , ὁ δὲ Γαλιλαίαν ἐδῄου καὶ τὰ πέριξ ἐπιδιδοὺς ὑμῖν χρόνον εἰς μεταμέλειαν .
Lemmas: δέω γοῦν , εἴπερ ἐπί ἀνάστασις ὁ ἔθνος πάρειμι , ἐπί ὁ ῥίζα σύ τρέχω καί οὗτος ἐκπορθέω ὁ πόλις εὐθύς , ὁ δέ Γαλιλαία δηϊόω καί ὁ πέριξ ἐπιδίδωμι σύ χρόνος εἰς μεταμέλεια .
flavius-josephus.de-bello-judaico-libri-vii 6.340
ἀλλʼ ὑμῖν ἀσθένεια τὸ φιλάνθρωπον ἐδόκει κἀκ τῆς ἡμετέρας πρᾳότητος τὴν τόλμαν ἐπεθρέψατε .
Lemmas: ἀλλά σύ ἀσθένεια ὁ φιλάνθρωπος δοκέω ἐκ ὁ ἡμέτερος πραότης ὁ τόλμα ἐπιτρέφω .
flavius-josephus.de-bello-judaico-libri-vii 6.341
Νέρωνος οἰχομένου τοῦθʼ ὅπερ ἐχρῆν τοὺς πονηροτάτους ἐποιήσατε , ταῖς ἐμφυλίοις ἡμῶν ταραχαῖς ἐπεθαρρήσατε καὶ χωρισθέντων εἰς τὴν Αἴγυπτον ἐμοῦ τε καὶ τοῦ πατρὸς εἰς παρασκευὰς τοῦ πολέμου κατεχρήσασθε τοῖς καιροῖς , καὶ οὐκ ᾐδέσθητε ταράσσειν αὐτοκράτορας γεγενημένους οὓς καὶ στρατηγοὺς φιλανθρώπους ἐπειράσατε .
Lemmas: Νέρων οἴχομαι οὗτος ὅς χρή ὁ πονηρός ποιέω , ὁ ἐμφύλιος ἐγώ ταραχή ἐπιθαρσέω καί χωρίζω εἰς ὁ Αἴγυπτος ἐγώ τε καί ὁ πατήρ εἰς παρασκευή ὁ πόλεμος καταχράω ὁ καιρός , καί οὐ αἰδέομαι ταράσσω αὐτοκράτωρ γίγνομαι ὅς καί στρατηγός φιλάνθρωπος ἐπιλέγω .
flavius-josephus.de-bello-judaico-libri-vii 6.342
προσφυγούσης γοῦν ἡμῖν τῆς ἡγεμονίας , καὶ τῶν μὲν κατὰ ταύτην ἠρεμούντων πάντων , πρεσβευομένων δὲ καὶ συνηδομένων τῶν ἔξωθεν ἐθνῶν , πάλιν οἱ Ἰουδαῖοι πολέμιοι ,
Lemmas: προσφεύγω γοῦν ἐγώ ὁ ἡγεμονία , καί ὁ μέν κατά οὗτος ἠρεμέω πᾶς , πρεσβεύω δέ καί συνήδομαι ὁ ἔξωθεν ἔθνος , πάλιν ὁ Ἰουδαῖος πολέμιος ,
flavius-josephus.de-bello-judaico-libri-vii 6.343
καὶ πρεσβεῖαι μὲν ὑμῶν πρὸς τοὺς ὑπὲρ Εὐφράτην ἐπὶ νεωτερισμῷ , περίβολοι δὲ τειχῶν ἀνοικοδομούμενοι καινοί , στάσεις δὲ καὶ τυράννων φιλονεικίαι καὶ πόλεμος ἐμφύλιος , μόνα τοῖς οὕτω πονηροῖς πρέποντα .
Lemmas: καί πρεσβεία μέν σύ πρός ὁ ὑπέρ Εὐφράτης ἐπί νεωτερισμός , περίβολος δέ τεῖχος ἀνοικοδομέω καινός , στάσις δέ καί τύραννος φιλονικία καί πόλεμος ἐμφύλιος , μόνος ὁ οὕτως πονηρός πρέπω .
flavius-josephus.de-bello-judaico-libri-vii 6.344
ἧκον ἐπὶ τὴν πόλιν ἐγὼ παρὰ τοῦ πατρὸς ἄκοντος λαβὼν σκυθρωπὰ παραγγέλματα . τὸν δῆμον ἀκούσας εἰρηνικὰ φρονεῖν ἥσθην .
Lemmas: ἥκω ἐπί ὁ πόλις ἐγώ παρά ὁ πατήρ ἄκων λαμβάνω σκυθρωπός παράγγελμα . ὁ δῆμος ἀκούω εἰρηνικός φρονέω ἥδομαι .
flavius-josephus.de-bello-judaico-libri-vii 6.345
ὑμᾶς παύσασθαι πρὸ πολέμου παρεκάλουν , μέχρι πολλοῦ πολεμούντων ἐφειδόμην , δεξιὰς αὐτομόλοις ἔδωκα , καταφυγοῦσι πίστεις ἐτήρησα , πολλοὺς αἰχμαλώτους ἠλέησα , τοὺς ἐπείγοντας βασανίσας ἐκόλασα ; τείχεσιν ὑμετέροις μηχανὰς ἄκων προσήγαγον , ἀεὶ φονῶντας τοὺς στρατιώτας ἐφʼ ὑμῖν κατέσχον , καθʼ ἑκάστην νίκην ὡς ἡττώμενος ὑμᾶς εἰς εἰρήνην προυκαλεσάμην .
Lemmas: σύ παύω πρό πόλεμος παρακαλέω , μέχρι πολύς πολεμέω φείδομαι , δεξιός αὐτόμολος δίδωμι , καταφεύγω πίστις τηρέω , πολύς αἰχμάλωτος ἐλεέω , ὁ ἐπείγω βασανίζω κολάζω ; τεῖχος ὑμέτερος μηχανή ἄκων προσάγω , ἀεί φονόω ὁ στρατιώτης ἐπί σύ κατέχω , κατά ἕκαστος νίκη ὡς ἡσσάομαι σύ εἰς εἰρήνη προκαλέω .
flavius-josephus.de-bello-judaico-libri-vii 6.346
τοῦ ἱεροῦ πλησίον γενόμενος πάλιν ἑκὼν ἐξελαθόμην τῶν τοῦ πολέμου νόμων , φείσασθαι δὲ παρεκάλουν τῶν ἰδίων ὑμᾶς ἁγίων καὶ σῶσαι τὸν ναὸν ἑαυτοῖς , διδοὺς ἄδειάν τε ἐξόδου καὶ πίστιν σωτηρίας , εἰ δʼ ἐβούλεσθε , καὶ μάχης καιρὸν ἐν ἄλλῳ τόπῳ ·
Lemmas: ὁ ἱερόν πλησίον γίγνομαι πάλιν ἑκών ἐκλανθάνω ὁ ὁ πόλεμος νόμος , φείδομαι δέ παρακαλέω ὁ ἴδιος σύ ἅγιος καί σῴζω ὁ ναός ἑαυτοῦ , δίδωμι ἄδεια τε ἔξοδος καί πίστις σωτηρία , εἰ δέ βούλομαι , καί μάχη καιρός ἐν ἄλλος τόπος ·
flavius-josephus.de-bello-judaico-libri-vii 6.347
πάντων ὑπερείδετε καὶ τὸν ναὸν ἰδίαις χερσὶν ἐνεπρήσατε . ἔπειτα , μιαρώτατοι , προκαλεῖσθέ με πρὸς λόγους νῦν ; ἵνα τί σώσητε τοιοῦτον οἷον ἀπόλωλεν ; ποίας ὑμᾶς αὐτοὺς ἀξιοῦτε μετὰ τὸν ναὸν σωτηρίας ;
Lemmas: πᾶς ὑπεροράω καί ὁ ναός ἴδιος χείρ ἐμπίμπρημι . ἔπειτα , μιαρός , προκαλέω ἐγώ πρός λόγος νῦν ; ἵνα τίς σῴζω τοιοῦτος οἷος ἀπόλλυμι ; ποῖος σύ αὐτός ἀξιόω μετά ὁ ναός σωτηρία ;
flavius-josephus.de-bello-judaico-libri-vii 6.348
ἀλλὰ καὶ νῦν μετὰ τῶν ὅπλων ἑστήκατε καὶ οὐδʼ ἐν ἐσχάτοις ὑποκρίνεσθε γοῦν ἱκέτας , ὦ ταλαίπωροι , τίνι πεποιθότες ;
Lemmas: ἀλλά καί νῦν μετά ὁ ὅπλον ἵστημι καί οὐδέ ἐν ἔσχατος ὑποκρίνομαι γοῦν ἱκέτης , ὦ ταλαίπωρος , τίς πείθω ;
flavius-josephus.de-bello-judaico-libri-vii 6.349
οὐ νεκρὸς μὲν ὑμῶν ὁ δῆμος , οἴχεται δʼ ὁ ναός , ὑπʼ ἐμοὶ δὲ ἡ πόλις , ἐν χερσὶ δὲ ταῖς ἐμαῖς ἔχετε τὰς ψυχάς ; εἶτα ὑπολαμβάνετε δόξαν ἀνδρείας τὸ δυσθανατᾶν ;
Lemmas: οὐ νεκρός μέν σύ ὁ δῆμος , οἴχομαι δέ ὁ ναός , ὑπό ἐγώ δέ ὁ πόλις , ἐν χείρ δέ ὁ ἐμός ἔχω ὁ ψυχή ; εἶτα ὑπολαμβάνω δόξα ἀνδρεία ὁ δυσθανατάω ;
flavius-josephus.de-bello-judaico-libri-vii 6.350
οὐ μὴν ἐγὼ φιλονεικήσω πρὸς τὴν ἀπόνοιαν ὑμῶν , ῥίψασι δὲ τὰ ὅπλα καὶ παραδοῦσι τὰ σώματα χαρίζομαι τὸ ζῆν , ὥσπερ ἐν οἰκίᾳ πρᾷος δεσπότης τὰ μὲν ἀνήκεστα κολάσας , τὰ δὲ λοιπὰ σώζων ἐμαυτῷ .
Lemmas: οὐ μήν ἐγώ φιλονεικέω πρός ὁ ἀπόνοια σύ , ῥίπτω δέ ὁ ὅπλον καί παραδέω ὁ σῶμα χαρίζω ὁ ζάω , ὥσπερ ἐν οἰκία πρᾶος δεσπότης ὁ μέν ἀνήκεστος κολάζω , ὁ δέ λοιπός σῴζω ἐμαυτοῦ .
flavius-josephus.de-bello-judaico-libri-vii 6.351
Πρὸς ταῦτα ἀποκρίνονται δεξιὰν μὲν μὴ δύνασθαι παρʼ αὐτοῦ λαβεῖν , ὀμωμοκέναι γὰρ μήποτε τοῦτο ποιήσειν , ἔξοδον δʼ ᾐτοῦντο διὰ τοῦ περιτειχίσματος μετὰ γυναικῶν καὶ τέκνων · ἀπελεύσεσθαι γὰρ εἰς τὴν ἔρημον καὶ καταλείψειν αὐτῷ τὴν πόλιν .
Lemmas: πρός οὗτος ἀποκρίνω δεξιά μέν μή δύναμαι παρά αὐτός λαμβάνω , ὄμνυμι γάρ μήποτε οὗτος ποιέω , ἔξοδος δέ αἰτέω διά ὁ περιτείχισμα μετά γυνή καί τέκνον · ἀπέρχομαι γάρ εἰς ὁ ἐρῆμος καί καταλείπω αὐτός ὁ πόλις .
flavius-josephus.de-bello-judaico-libri-vii 6.352
πρὸς ταῦτα ἀγανακτήσας Τίτος , εἰ τύχην ἑαλωκότων ἔχοντες αἱρέσεις αὐτῷ προτείνουσι νενικηκότων , κηρῦξαι μὲν ἐκέλευσεν εἰς αὐτοὺς μήτε αὐτομολεῖν ἔτι μήτε δεξιὰν ἐλπίζειν , φείσεσθαι γὰρ οὐδενός ,
Lemmas: πρός οὗτος ἀγανακτέω Τίτος , εἰ τύχη ἁλίσκομαι ἔχω αἵρεσις αὐτός προτείνω νικάω , κηρύσσω μέν κελεύω εἰς αὐτός μήτε αὐτομολέω ἔτι μήτε δεξιά ἐλπίζω , φείδομαι γάρ οὐδείς ,
flavius-josephus.de-bello-judaico-libri-vii 6.353
ἀλλὰ πάσῃ δυνάμει μάχεσθαι καὶ σώζειν ἑαυτοὺς ὅπως ἂν δύνωνται · πάντα γὰρ αὐτὸς ἤδη πράξειν πολέμου νόμῳ · τοῖς δὲ στρατιώταις ἐμπιπράναι καὶ διαρπάζειν ἐπέτρεψεν τὴν πόλιν .
Lemmas: ἀλλά πᾶς δύναμις μάχομαι καί σῴζω ἑαυτοῦ ὅπως ἄν δύναμαι · πᾶς γάρ αὐτός ἤδη πράσσω πόλεμος νόμος · ὁ δέ στρατιώτης ἐμπίμπρημι καί διαρπάζω ἐπιτρέπω ὁ πόλις .
flavius-josephus.de-bello-judaico-libri-vii 6.354
οἱ δὲ ἐκείνην μὲν ἐπέσχον τὴν ἡμέραν , τῇ δὲ ὑστεραίᾳ τό τε ἀρχεῖον καὶ τὴν ἄκραν καὶ τὸ βουλευτήριον καὶ τὸν Ὀφλᾶν καλούμενον ὑφῆψαν ·
Lemmas: ὁ δέ ἐκεῖνος μέν ἐπέχω ὁ ἡμέρα , ὁ δέ ὑστεραῖος ὁ τε ἀρχεῖον καί ὁ ἄκρα καί ὁ βουλευτήριον καί ὁ Ὀφλᾶς καλέω ὑφάπτω ·
flavius-josephus.de-bello-judaico-libri-vii 6.355
καὶ προύκοψε τὸ πῦρ μέχρι τῶν Ἑλένης βασιλείων , ἃ δὴ κατὰ μέσην τὴν ἄκραν ἦν , ἐκαίοντο δὲ οἱ στενωποὶ καὶ αἱ οἰκίαι νεκρῶν ὑπὸ τοῦ λιμοῦ διεφθαρμένων πλήρεις .
Lemmas: καί προκόπτω ὁ πῦρ μέχρι ὁ Ἑλένη βασίλειον , ὅς δή κατά μέσος ὁ ἄκρα εἰμί , καίω δέ ὁ στενωπός καί ὁ οἰκία νεκρός ὑπό ὁ λιμός διαφθείρω πλήρης .
flavius-josephus.de-bello-judaico-libri-vii 6.356
Κατὰ ταύτην τὴν ἡμέραν οἵ τε Ἰζάτου βασιλέως υἱοὶ καὶ ἀδελφοί , πρὸς οἷς πολλοὶ τῶν ἐπισήμων δημοτῶν ἐκεῖ συνελθόντες , ἱκέτευσαν Καίσαρα δοῦναι δεξιὰν αὐτοῖς . ὁ δὲ καίτοι πρὸς πάντας τοὺς ὑπολοίπους διωργισμένος οὐκ ἤλλαξε τὸ ἦθος , δέχεται δὲ τοὺς ἄνδρας .
Lemmas: κατά οὗτος ὁ ἡμέρα ὁ τε Ἰζάτης βασιλεύς υἱός καί ἀδελφός , πρός ὅς πολύς ὁ ἐπίσημος δημότης ἐκεῖ συνέρχομαι , ἱκετεύω Καῖσαρ δίδωμι δεξιά αὐτός . ὁ δέ καίτοι πρός πᾶς ὁ ὑπόλοιπος διοργίζω οὐ ἀλλάσσω ὁ ἦθος , δέχομαι δέ ὁ ἀνήρ .
flavius-josephus.de-bello-judaico-libri-vii 6.357
καὶ τότε μὲν ἐν φρουρᾷ πάντας εἶχε , τοὺς δὲ τοῦ βασιλέως παῖδας καὶ συγγενεῖς δήσας ὕστερον εἰς Ῥώμην ἀνήγαγεν πίστιν ὁμήρων παρέξοντας .
Lemmas: καί τότε μέν ἐν φρουρά πᾶς ἔχω , ὁ δέ ὁ βασιλεύς παῖς καί συγγενής δέω ὕστερον εἰς Ῥώμη ἀνάγω πίστις ὅμηρος παρέχω .
flavius-josephus.de-bello-judaico-libri-vii 6.358
Οἱ στασιασταὶ δὲ ἐπὶ τὴν βασιλικὴν ὁρμήσαντες αὐλήν , εἰς ἣν διʼ ὀχυρότητα πολλοὶ τὰς κτήσεις ἀπέθεντο , τούς τε Ῥωμαίους ἀπʼ αὐτῆς τρέπονται καὶ τὸ συνηθροισμένον αὐτόθι τοῦ δήμου πᾶν φονεύσαντες , ὄντας εἰς ὀκτακισχιλίους καὶ τετρακοσίους , τὰ χρήματα διήρπασαν .
Lemmas: ὁ στασιαστής δέ ἐπί ὁ βασιλικός ὁρμάω αὐλή , εἰς ὅς διά ὀχυρότης πολύς ὁ κτῆσις ἀποτίθημι , ὁ τε Ῥωμαῖος ἀπό αὐτός τρέπω καί ὁ συναθροίζω αὐτόθι ὁ δῆμος πᾶς φονεύω , εἰμί εἰς ὀκτακισχίλιοι καί τετρακόσιοι , ὁ χρῆμα διαρπάζω .
flavius-josephus.de-bello-judaico-libri-vii 6.359
ἐζώγρησαν δὲ καὶ Ῥωμαίων δύο , τὸν μὲν ἱππέα τὸν δὲ πεζόν , καὶ τὸν μὲν πεζὸν ἀποσφάξαντες εὐθέως ἔσυραν περὶ τὴν πόλιν , ὥσπερ ἑνὶ σώματι πάντας Ῥωμαίους ἀμυνόμενοι ,
Lemmas: ζωγρέω δέ καί Ῥωμαῖος δύο , ὁ μέν ἱππεύς ὁ δέ πεζός , καί ὁ μέν πεζός ἀποσφάζω εὐθύς σύρω περί ὁ πόλις , ὥσπερ εἷς σῶμα πᾶς Ῥωμαῖος ἀμύνω ,
flavius-josephus.de-bello-judaico-libri-vii 6.360
ὁ δὲ ἱππεὺς ὠφέλιμόν τι αὐτοῖς πρὸς σωτηρίαν ὑποθήσεσθαι λέγων ἀνάγεται πρὸς Σίμωνα · παρʼ ᾧ μηδὲν εἰπεῖν ἔχων Ἀρδάλᾳ τινὶ τῶν ἡγεμόνων παραδίδοται κολασθησόμενος .
Lemmas: ὁ δέ ἱππεύς ὠφέλιμος τις αὐτός πρός σωτηρία ὑποτίθημι λέγω ἀνάγω πρός Σίμων · παρά ὅς μηδείς λέγω ἔχω Ἀρδάλας τις ὁ ἡγεμών παραδίδωμι κολάζω .
flavius-josephus.de-bello-judaico-libri-vii 6.361
ὁ δὲ αὐτοῦ ὀπίσω τὼ χεῖρε δήσας καὶ ταινίᾳ τοὺς ὀφθαλμοὺς ἀντικρὺ τῶν Ῥωμαίων προήγαγεν ὡς καρατομήσων · φθάνει δʼ ἐκεῖνος εἰς τοὺς Ῥωμαίους διαφυγὼν ἐν ὅσῳ τὸ ξίφος ἐσπάσατο ὁ Ἰουδαῖος .
Lemmas: ὁ δέ αὐτοῦ ὀπίσω ὁ χείρ δέω καί ταινία ὁ ὀφθαλμός ἀντικρύ ὁ Ῥωμαῖος προάγω ὡς καρατομέω · φθάνω δέ ἐκεῖνος εἰς ὁ Ῥωμαῖος διαφεύγω ἐν ὅσος ὁ ξίφος σπάω ὁ Ἰουδαῖος .
flavius-josephus.de-bello-judaico-libri-vii 6.362
τοῦτον διαφυγόντα ἐκ τῶν πολεμίων ἀνελεῖν μὲν οὐχ ὑπέμεινεν Τίτος , ἀνάξιον δὲ Ῥωμαίων εἶναι στρατιώτην κρίνας , ὅτι ζῶν ἐλήφθη , τά τε ὅπλα ἀφείλετο καὶ τοῦ τάγματος ἐξέβαλεν , ἅπερ ἦν αἰσχυνομένῳ θανάτου χαλεπώτερα .
Lemmas: οὗτος διαφεύγω ἐκ ὁ πολέμιος ἀναιρέω μέν οὐ ὑπομένω Τίτος , ἀνάξιος δέ Ῥωμαῖος εἰμί στρατιώτης κρίνω , ὅτι ζάω λαμβάνω , ὁ τε ὅπλον ἀφαιρέω καί ὁ τάγμα ἐκβάλλω , ὅς εἰμί αἰσχύνω θάνατος χαλεπός .
flavius-josephus.de-bello-judaico-libri-vii 6.363
Τῇ δʼ ἑξῆς Ῥωμαῖοι τρεψάμενοι τοὺς λῃστὰς ἐκ τῆς κάτω πόλεως τὰ μέχρι τοῦ Σιλωᾶ [ πάντα ] ἐνέπρησαν , καὶ τοῦ μὲν ἄστεος ἥδοντο δαπανωμένου , τῶν δʼ ἁρπαγῶν διημάρτανον , ἐπειδὴ πάνθʼ οἱ στασιασταὶ προκενοῦντες ἀνεχώρουν εἰς τὴν ἄνω πόλιν .
Lemmas: ὁ δέ ἑξῆς Ῥωμαῖος τρέπω ὁ λῃστής ἐκ ὁ κάτω πόλις ὁ μέχρι ὁ Σιλωᾶς [ πᾶς ] ἐμπίμπρημι , καί ὁ μέν ἄστυ ἥδομαι δαπανάω , ὁ δέ ἁρπαγή διαμαρτάνω , ἐπειδή πᾶς ὁ στασιαστής προκενόω ἀναχωρέω εἰς ὁ ἄνω πόλις .
flavius-josephus.de-bello-judaico-libri-vii 6.364
ἦν γὰρ αὐτοῖς μετάνοια μὲν οὐδεμία τῶν κακῶν , ἀλαζονεία δὲ ὡς ἐπʼ ἀγαθοῖς · καιομένην γοῦν ἀφορῶντες τὴν πόλιν ἱλαροῖς τοῖς προσώποις εὔθυμοι προσδέχεσθαι τὴν τελευτὴν ἔλεγον , πεφονευμένου μὲν τοῦ δήμου , κεκαυμένου δὲ τοῦ ναοῦ , φλεγομένου δὲ τοῦ ἄστεος μηδὲν καταλιπόντες τοῖς πολεμίοις .
Lemmas: εἰμί γάρ αὐτός μετάνοια μέν οὐδείς ὁ κακός , ἀλαζονεία δέ ὡς ἐπί ἀγαθός · καίω γοῦν ἀφοράω ὁ πόλις ἱλαρός ὁ πρόσωπον εὔθυμος προσδέχομαι ὁ τελευτή λέγω , φονεύω μέν ὁ δῆμος , καίω δέ ὁ ναός , φλέγω δέ ὁ ἄστυ μηδείς καταλείπω ὁ πολέμιος .
flavius-josephus.de-bello-judaico-libri-vii 6.365
οὐ μὴν ὅ γε Ἰώσηπος ἐν ἐσχάτοις ἱκετεύων αὐτοὺς ὑπὲρ τῶν λειψάνων τῆς πόλεως ἔκαμνεν , ἀλλὰ πολλὰ μὲν πρὸς τὴν ὠμότητα καὶ τὴν ἀσέβειαν εἰπών , πολλὰ δὲ συμβουλεύσας πρὸς σωτηρίαν οὐδὲν τοῦ χλευασθῆναι πλέον ἀπηνέγκατο .
Lemmas: οὐ μήν ὁ γε Ἰώσηπος ἐν ἔσχατος ἱκετεύω αὐτός ὑπέρ ὁ λείψανον ὁ πόλις κάμνω , ἀλλά πολύς μέν πρός ὁ ὠμότης καί ὁ ἀσέβεια λέγω , πολύς δέ συμβουλεύω πρός σωτηρία οὐδείς ὁ χλευάζω πολύς ἀποφέρω .
flavius-josephus.de-bello-judaico-libri-vii 6.366
ἐπεὶ δὲ οὔτε παραδοῦναι διὰ τὸν ὅρκον ἑαυτοὺς ὑπέμενον οὔτε πολεμεῖν ἐξ ἴσου Ῥωμαίοις ἔθʼ οἷοί τε ἦσαν ὥσπερ εἱρκτῇ περιειλημμένοι , τό τε τοῦ φονεύειν ἔθος ἐκίνει τὰς δεξιάς , σκιδνάμενοι κατὰ τὰ ἔμπροσθεν τῆς πόλεως τοῖς ἐρειπίοις ὑπελόχων τοὺς αὐτομολεῖν ὡρμημένους .
Lemmas: ἐπεί δέ οὔτε παραδίδωμι διά ὁ ὅρκος ἑαυτοῦ ὑπομένω οὔτε πολεμέω ἐκ ἴσος Ῥωμαῖος ἔτι οἷος τε εἰμί ὥσπερ εἱρκτή περιλαμβάνω , ὁ τε ὁ φονεύω ἔθος κινέω ὁ δεξιός , σκίδνημι κατά ὁ ἔμπροσθεν ὁ πόλις ὁ ἐρείπιον ὑπολοχάω ὁ αὐτομολέω ὁρμάω .
flavius-josephus.de-bello-judaico-libri-vii 6.367
ἡλίσκοντο δὲ πολλοί , καὶ πάντας ἀποσφάττοντες , ὑπὸ γὰρ ἐνδείας οὐδὲ φεύγειν ἴσχυον , ἐρρίπτουν αὐτῶν κυσὶ τοὺς νεκρούς .
Lemmas: ἁλίσκομαι δέ πολύς , καί πᾶς ἀποσφάζω , ὑπό γάρ ἔνδεια οὐδέ φεύγω ἰσχύω , ῥίπτω αὐτός κύων ὁ νεκρός .
flavius-josephus.de-bello-judaico-libri-vii 6.368
ἐδόκει δὲ πᾶς τρόπος ἀπωλείας τοῦ λιμοῦ κουφότερος , ὥστε καὶ Ῥωμαίοις ἀπηλπικότες ἤδη τὸν ἔλεον ὅμως προσέφευγον καὶ φονεύουσι τοῖς στασιασταῖς ἑκόντες ἐνέπιπτον .
Lemmas: δοκέω δέ πᾶς τρόπος ἀπώλεια ὁ λιμός κοῦφος , ὥστε καί Ῥωμαῖος ἀπελπίζω ἤδη ὁ ἔλεος ὅμως προσφεύγω καί φονεύω ὁ στασιαστής ἑκών ἐμπίπτω .
flavius-josephus.de-bello-judaico-libri-vii 6.369
τόπος τʼ ἐπὶ τῆς πόλεως οὐδεὶς γυμνὸς ἦν , ἀλλὰ πᾶς λιμοῦ νεκρὸν εἶχεν ἢ στάσεως [ καὶ πεπλήρωτο νεκρῶν ἢ διὰ στάσιν ἢ διὰ λιμὸν ἀπολωλότων ] .
Lemmas: τόπος τε ἐπί ὁ πόλις οὐδείς γυμνός εἰμί , ἀλλά πᾶς λιμός νεκρός ἔχω ἤ στάσις [ καί πληρόω νεκρός ἤ διά στάσις ἤ διά λιμός ἀπόλλυμι ] .
flavius-josephus.de-bello-judaico-libri-vii 6.370
Ἔθαλπε δὲ τούς τε τυράννους καὶ τὸ σὺν αὐτοῖς λῃστρικὸν ἐλπὶς ἐσχάτη περὶ τῶν ὑπονόμων , εἰς οὓς καταφεύγοντες οὐ προσεδόκων ἐρευνηθήσεσθαι , μετὰ δὲ τὴν παντελῆ τῆς πόλεως ἅλωσιν ἀναζευξάντων Ῥωμαίων προελθόντες ἀποδράσεσθαι ἐπεχείρουν .
Lemmas: θάλπω δέ ὁ τε τύραννος καί ὁ σύν αὐτός λῃστρικός ἐλπίς ἔσχατος περί ὁ ὑπόνομος , εἰς ὅς καταφεύγω οὐ προσδοκάω ἐρευνάω , μετά δέ ὁ παντελής ὁ πόλις ἅλωσις ἀναζεύγνυμι Ῥωμαῖος προέρχομαι ἀποδιδράσκω ἐπιχειρέω .
flavius-josephus.de-bello-judaico-libri-vii 6.371
τὸ δὲ ἦν ἄρα ὄνειρος αὐτοῖς · οὔτε γὰρ τὸν θεὸν οὔτε Ῥωμαίους λήσειν ἔμελλον .
Lemmas: ὁ δέ εἰμί ἄρα ὄνειρος αὐτός · οὔτε γάρ ὁ θεός οὔτε Ῥωμαῖος λανθάνω μέλλω .
flavius-josephus.de-bello-judaico-libri-vii 6.372
τηνικαῦτά γε μὴν τοῖς ὑπογείοις πεποιθότες αὐτοὶ πλείονα τῶν Ῥωμαίων ἐνεπίμπρασαν , καὶ τοὺς ἐκ τῶν καιομένων καταφεύγοντας εἰς τὰς διώρυχας ἔκτεινόν τε ἀνέδην καὶ ἐσύλων καὶ εἴ τινος εὕροιεν τροφὴν ἁρπάζοντες αἵματι πεφυρμένην κατέπινον .
Lemmas: τηνικαῦτα γε μήν ὁ ὑπόγειος πείθω αὐτός πολύς ὁ Ῥωμαῖος ἐμπίμπρημι , καί ὁ ἐκ ὁ καίω καταφεύγω εἰς ὁ διῶρυξ κτείνω τε ἀνέδην καί συλάω καί εἰ τις εὑρίσκω τροφή ἁρπάζω αἷμα φύρω καταπίνω .
flavius-josephus.de-bello-judaico-libri-vii 6.373
ἦν δὲ καὶ πρὸς ἀλλήλους ἐν ταῖς ἁρπαγαῖς ἤδη πόλεμος αὐτοῖς , δοκοῦσί τε ἄν μοι μὴ φθασθέντες ὑπὸ τῆς ἁλώσεως διʼ ὑπερβολὴν ὠμότητος γεύσασθαι καὶ τῶν νεκρῶν .
Lemmas: εἰμί δέ καί πρός ἀλλήλων ἐν ὁ ἁρπαγή ἤδη πόλεμος αὐτός , δοκέω τε ἄν ἐγώ μή φθάζω ὑπό ὁ ἅλωσις διά ὑπερβολή ὠμότης γεύω καί ὁ νεκρός .
flavius-josephus.de-bello-judaico-libri-vii 6.374
Καῖσαρ δέ , ὡς ἀμήχανον ἦν ἐξελεῖν δίχα χωμάτων τὴν ἄνω πόλιν περίκρημνον οὖσαν , διανέμει τοῖς ἔργοις τὴν δύναμιν Λώου μηνὸς εἰκάδι .
Lemmas: Καῖσαρ δέ , ὡς ἀμήχανος εἰμί ἐξαιρέω δίχα χῶμα ὁ ἄνω πόλις περίκρημνος εἰμί , διανέμω ὁ ἔργον ὁ δύναμις Λώος μείς εἰκάς .
flavius-josephus.de-bello-judaico-libri-vii 6.375
χαλεπὴ δὲ ἦν τῆς ὕλης ἡ κομιδὴ πάντων , ὡς ἔφην , τῶν περὶ τὴν πόλιν ἐφʼ ἑκατὸν σταδίους ἐψιλωμένων εἰς τὰ πρότερον χώματα .
Lemmas: χαλεπός δέ εἰμί ὁ ὕλη ὁ κομιδή πᾶς , ὡς φημί , ὁ περί ὁ πόλις ἐπί ἑκατόν στάδιον ψιλόω εἰς ὁ πρότερος χῶμα .
flavius-josephus.de-bello-judaico-libri-vii 6.376
τῶν μὲν οὖν τεσσάρων ταγμάτων ἠγείρετο τὰ ἔργα κατὰ τὸ πρὸς δύσιν κλίμα τῆς πόλεως ἀντικρὺ τῆς βασιλικῆς αὐλῆς ,
Lemmas: ὁ μέν οὖν τέσσαρες τάγμα ἀγείρω ὁ ἔργον κατά ὁ πρός δύσις κλίμα ὁ πόλις ἀντικρύ ὁ βασιλικός αὐλή ,
flavius-josephus.de-bello-judaico-libri-vii 6.377
τὸ δὲ συμμαχικὸν πλῆθος καὶ ὁ λοιπὸς ὄχλος κατὰ τὸν ξυστὸν ἔχου καὶ τὴν γέφυραν καὶ τὸν Σίμωνος πύργον , ὃν ᾠκοδόμησε πρὸς Ἰωάννην πολεμῶν ἑαυτῷ φρούριον .
Lemmas: ὁ δέ συμμαχικός πλῆθος καί ὁ λοιπός ὄχλος κατά ὁ ξυστόν χόω καί ὁ γέφυρα καί ὁ Σίμων πύργος , ὅς οἰκοδομέω πρός Ἰωάννης πολεμέω ἑαυτοῦ φρούριον .
flavius-josephus.de-bello-judaico-libri-vii 6.378
Κατὰ ταύτας τὰς ἡμέρας οἱ τῶν Ἰδουμαίων ἡγεμόνες κρύφα συνελθόντες ἐβουλεύσαντο περὶ παραδόσεως σφῶν αὐτῶν , καὶ πέμψαντες ἄνδρας πέντε πρὸς Τίτον ἱκέτευον δοῦναι δεξιὰν αὐτοῖς .
Lemmas: κατά οὗτος ὁ ἡμέρα ὁ ὁ Ἰδουμαῖος ἡγεμών κρύφα συνέρχομαι βουλεύω περί παράδοσις σφεῖς αὐτός , καί πέμπω ἀνήρ πέντε πρός Τίτος ἱκετεύω δίδωμι δεξιά αὐτός .
flavius-josephus.de-bello-judaico-libri-vii 6.379
ὁ δὲ καὶ τοὺς τυράννους ἐνδώσειν ἐλπίσας ἀποσπασθέντων τῶν Ἰδουμαίων , οἳ πολὺ τοῦ πολέμου μέρος ἦσαν , βραδέως μέν , ἀλλʼ οὖν κατανεύει τε τὴν σωτηρίαν αὐτοῖς καὶ τοὺς ἄνδρας ἀνέπεμψε .
Lemmas: ὁ δέ καί ὁ τύραννος ἐνδίδωμι ἐλπίζω ἀποσπάω ὁ Ἰδουμαῖος , ὅς πολύς ὁ πόλεμος μέρος εἰμί , βραδύς μέν , ἀλλά οὖν κατανεύω τε ὁ σωτηρία αὐτός καί ὁ ἀνήρ ἀναπέμπω .
flavius-josephus.de-bello-judaico-libri-vii 6.380
παρασκευαζομένων δὲ ἀποχωρεῖν αἰσθάνεται Σίμων , καὶ πέντε μὲν τοὺς ἀπελθόντας πρὸς Τίτον εὐθέως ἀναιρεῖ , τοὺς δὲ ἡγεμόνας , ὧν ἐπισημότατος ἦν ὁ τοῦ Σωσᾶ Ἰάκωβος , συλλαβὼν εἵργνυσι ·
Lemmas: παρασκευάζω δέ ἀποχωρέω αἰσθάνομαι Σίμων , καί πέντε μέν ὁ ἀπέρχομαι πρός Τίτος εὐθύς ἀναιρέω , ὁ δέ ἡγεμών , ὅς ἐπίσημος εἰμί ὁ ὁ Σωσᾶς Ἰάκωβος , συλλαμβάνω ἔργω ·
flavius-josephus.de-bello-judaico-libri-vii 6.381
τὸ δὲ πλῆθος τῶν Ἰδουμαίων ἀμηχανοῦν διὰ τὴν ἀφαίρεσιν τῶν ἡγεμόνων οὐκ ἀφύλακτον εἶχε καὶ τὸ τεῖχος φρουραῖς ἐπιμελεστέραις διελάμβανεν .
Lemmas: ὁ δέ πλῆθος ὁ Ἰδουμαῖος ἀμηχανάω διά ὁ ἀφαίρεσις ὁ ἡγεμών οὐ ἀφύλακτος ἔχω καί ὁ τεῖχος φρουρά ἐπιμελής διαλαμβάνω .
flavius-josephus.de-bello-judaico-libri-vii 6.382
οὐ μὴν ἀντέχειν οἱ φρουροὶ πρὸς τὰς αὐτομολίας ἴσχυον , ἀλλὰ καίτοι πλείστων φονευομένων πολὺ πλείους οἱ διαφεύγοντες ἦσαν .
Lemmas: οὐ μήν ἀντέχω ὁ φρουρός πρός ὁ αὐτομολία ἰσχύω , ἀλλά καίτοι πολύς φονεύω πολύς πολύς ὁ διαφεύγω εἰμί .
flavius-josephus.de-bello-judaico-libri-vii 6.383
ἐδέχοντο δὲ Ῥωμαῖοι πάντας , τοῦ τε Τίτου διὰ πρᾳότητα τῶν προτέρων ἀμελήσαντος παραγγελμάτων , καὶ αὐτοὶ κόρῳ τοῦ κτείνειν ἀπεχόμενοι καὶ κέρδους ἐλπίδι ·
Lemmas: δέχομαι δέ Ῥωμαῖος πᾶς , ὁ τε Τίτος διά πραότης ὁ πρότερος ἀμελέω παράγγελμα , καί αὐτός κόρος ὁ κτείνω ἀπέχω καί κέρδος ἐλπίς ·
flavius-josephus.de-bello-judaico-libri-vii 6.384
τοὺς γὰρ δημοτικοὺς καταλιπόντες μόνους τὸν ἄλλον ὄχλον ἐπώλουν σὺν γυναιξὶ καὶ τέκνοις , ἐλαχίστης τιμῆς ἕκαστον πλήθει τε τῶν πιπρασκομένων καὶ ὀλιγότητι τῶν ὠνουμένων .
Lemmas: ὁ γάρ δημοτικός καταλείπω μόνος ὁ ἄλλος ὄχλος πωλέω σύν γυνή καί τέκνον , ἐλαχύς τιμή ἕκαστος πλῆθος τε ὁ πιπράσκω καί ὀλιγότης ὁ ὠνέομαι .
flavius-josephus.de-bello-judaico-libri-vii 6.385
καίπερ δὲ προκηρύξας μηδένα μόνον αὐτομολεῖν , ὅπως καὶ τὰς γενεὰς ἐξαγάγοιεν , ὅμως καὶ τούτους ἐδέχετο · ἐπέστησε μέντοι τοὺς διακρινοῦντας ἀπʼ αὐτῶν , εἴ τις εἴη κολάσεως ἄξιος .
Lemmas: καίπερ δέ προκηρύσσω μηδείς μόνος αὐτομολέω , ὅπως καί ὁ γενεά ἐξάγω , ὅμως καί οὗτος δέχομαι · ἐφίστημι μέντοι ὁ διακρίνω ἀπό αὐτός , εἰ τις εἰμί κόλασις ἄξιος .
flavius-josephus.de-bello-judaico-libri-vii 6.386
καὶ τῶν μὲν ἀπεμποληθέντων ἄπειρον ἦν τὸ πλῆθος , οἱ δημοτικοὶ δὲ διεσώθησαν ὑπὲρ τετρακισμυρίους , οὓς διαφῆκεν Καῖσαρ ᾗ φίλον ἦν ἑκάστῳ .
Lemmas: καί ὁ μέν ἀπεμπολάω ἄπειρος εἰμί ὁ πλῆθος , ὁ δημοτικός δέ διασῴζω ὑπέρ τετρακισμύριοι , ὅς διαφίημι Καῖσαρ ᾗ φίλος εἰμί ἕκαστος .
flavius-josephus.de-bello-judaico-libri-vii 6.387
Ἐν δὲ ταῖς αὐταῖς ἡμέραις καὶ τῶν ἱερέων τις Θεβουθεῖ παῖς , Ἰησοῦς ὄνομα , λαβὼν περὶ σωτηρίας ὅρκους παρὰ Καίσαρος ἐφʼ ᾧ παραδώσει τινὰ τῶν ἱερῶν κειμηλίων ,
Lemmas: ἐν δέ ὁ αὐτός ἡμέρα καί ὁ ἱερεύς τις Θεβουθεύς παῖς , Ἰησοῦς ὄνομα , λαμβάνω περί σωτηρία ὅρκος παρά Καῖσαρ ἐπί ὅς παραδίδωμι τις ὁ ἱερός κειμήλιον ,
flavius-josephus.de-bello-judaico-libri-vii 6.388
ἔξεισι καὶ παραδίδωσιν ἀπὸ τοῦ τοίχου τοῦ ναοῦ λυχνίας δύο τῶν κατὰ τὸν ναὸν κειμένων παραπλησίας τραπέζας τε καὶ κρατῆρας καὶ φιάλας , πάντα ὁλόχρυσα καὶ στιβαρώτατα ,
Lemmas: ἐξέρχομαι καί παραδίδωμι ἀπό ὁ τοῖχος ὁ ναός λυχνία δύο ὁ κατά ὁ ναός κεῖμαι παραπλήσιος τράπεζα τε καί κρατήρ καί φιάλη , πᾶς ὁλόχρυσος καί στιβαρός ,
flavius-josephus.de-bello-judaico-libri-vii 6.389
παραδίδωσι δὲ καὶ τὰ καταπετάσματα καὶ τὰ ἐνδύματα τῶν ἀρχιερέων σὺν τοῖς λίθοις καὶ πολλὰ τῶν πρὸς τὰς ἱερουργίας σκευῶν ἄλλα .
Lemmas: παραδίδωμι δέ καί ὁ καταπέτασμα καί ὁ ἔνδυμα ὁ ἀρχιερεύς σύν ὁ λίθος καί πολύς ὁ πρός ὁ ἱερουργία σκεῦος ἄλλος .
flavius-josephus.de-bello-judaico-libri-vii 6.390
συλληφθεὶς δὲ καὶ ὁ γαζοφύλαξ τοῦ ἱεροῦ Φινέας ὄνομα τούς τε χιτῶνας καὶ τὰς ζώνας ὑπέδειξε τῶν ἱερέων πορφύραν τε πολλὴν καὶ κόκκον , ἃ πρὸς τὰς χρείας ἀπέκειτο τοῦ καταπετάσματος , σὺν οἷς κιννάμωμόν τε πολὺ καὶ κασσίαν καὶ πλῆθος ἑτέρων ἀρωμάτων , ἃ συμμίσγοντες ἐθυμίων ὁσημέραι τῷ θεῷ .
Lemmas: συλλαμβάνω δέ καί ὁ γαζοφύλαξ ὁ ἱερός Φινεύς ὄνομα ὁ τε χιτών καί ὁ ζώνη ὑποδείκνυμι ὁ ἱερεύς πορφύρα τε πολύς καί κόκκος , ὅς πρός ὁ χρεία ἀπόκειμαι ὁ καταπέτασμα , σύν ὅς κιννάμωμον τε πολύς καί κασσία καί πλῆθος ἕτερος ἄρωμα , ὅς συμμείγνυμι θυμιάω ὁσημέραι ὁ θεός .
flavius-josephus.de-bello-judaico-libri-vii 6.391
παρεδόθη δὲ ὑπʼ αὐτοῦ πολλὰ καὶ τῶν ἄλλων κειμηλίων κόσμος τε ἱερὸς οὐκ ὀλίγος , ἅπερ αὐτῷ βίᾳ ληφθέντι τὴν τῶν αὐτομόλων συγγνώμην ἔδωκε .
Lemmas: παραδίδωμι δέ ὑπό αὐτός πολύς καί ὁ ἄλλος κειμήλιον κόσμος τε ἱερός οὐ ὀλίγος , ὅς αὐτός βία λαμβάνω ὁ ὁ αὐτόμολος συγγνώμη δίδωμι .
flavius-josephus.de-bello-judaico-libri-vii 6.392
Συντετελεσμένων δʼ ἤδη καὶ τῶν χωμάτων ἐν ὀκτωκαίδεκα ἡμέραις ἑβδόμῃ Γορπιαίου μηνὸς Ῥωμαῖοι μὲν προσῆγον τὰς μηχανάς , τῶν δὲ στασιαστῶν οἱ μὲν ἀπεγνωκότες ἤδη τὴν πόλιν ἀνεχώρουν τοῦ τείχους εἰς τὴν ἄκραν , οἱ δὲ ἐγκατεδύοντο τοῖς ὑπονόμοις ·
Lemmas: συντελέω δέ ἤδη καί ὁ χῶμα ἐν ὀκτωκαίδεκα ἡμέρα ἕβδομος Γορπιαῖος μείς Ῥωμαῖος μέν προσάγω ὁ μηχανή , ὁ δέ στασιαστής ὁ μέν ἀπογιγνώσκω ἤδη ὁ πόλις ἀναχωρέω ὁ τεῖχος εἰς ὁ ἄκρα , ὁ δέ ἐγκαταδύνω ὁ ὑπόνομος ·
flavius-josephus.de-bello-judaico-libri-vii 6.393
πολλοὶ δὲ διαστάντες ἠμύνοντο τοὺς προσάγοντας τὰς ἑλεπόλεις . ἐκράτουν δὲ καὶ τούτων Ῥωμαῖοι πλήθει τε καὶ βίᾳ καὶ τὸ μέγιστον , εὐθυμοῦντες ἀθύμων ἤδη καὶ παρειμένων .
Lemmas: πολύς δέ διΐστημι ἀμύνω ὁ προσάγω ὁ ἑλέπολις . κρατέω δέ καί οὗτος Ῥωμαῖος πλῆθος τε καί βία καί ὁ μέγας , εὐθυμέω ἄθυμος ἤδη καί παρέζομαι .
flavius-josephus.de-bello-judaico-libri-vii 6.394
ὡς δὲ παρερράγη μέρος τι τοῦ τείχους , καί τινες τῶν πύργων τυπτόμενοι τοῖς κριοῖς ἐνέδοσαν , φυγὴ μὲν ἦν εὐθέως τῶν ἀμυνομένων , δέος δὲ καὶ τοῖς τυράννοις ἐμπίπτει σφοδρότερον τῆς ἀνάγκης ·
Lemmas: ὡς δέ παραρρήγνυμι μέρος τις ὁ τεῖχος , καί τις ὁ πύργος τύπτω ὁ κριός ἐνδίδωμι , φυγή μέν εἰμί εὐθύς ὁ ἀμύνω , δέος δέ καί ὁ τύραννος ἐμπίπτω σφοδρός ὁ ἀνάγκη ·
flavius-josephus.de-bello-judaico-libri-vii 6.395
πρὶν γὰρ ὑπερβῆναι τοὺς πολεμίους ἐνάρκων τε καὶ μετέωροι πρὸς φυγὴν ἦσαν , ἦν δὲ ἰδεῖν τοὺς πάλαι σοβαροὺς καὶ τοῖς ἀσεβήμασιν ἀλαζόνας τότε ταπεινοὺς καὶ τρέμοντας , ὡς ἐλεεινὴν εἶναι καίπερ ἐν πονηροτάτοις τὴν μεταβολήν .
Lemmas: πρίν γάρ ὑπερβαίνω ὁ πολέμιος ναρκάω τε καί μετέωρος πρός φυγή εἰμί , εἰμί δέ ὁράω ὁ πάλαι σοβαρός καί ὁ ἀσέβημα ἀλαζών τότε ταπεινός καί τρέμω , ὡς ἐλεεινός εἰμί καίπερ ἐν πονηρός ὁ μεταβολή .
flavius-josephus.de-bello-judaico-libri-vii 6.396
ὥρμησαν μὲν οὖν ἐπὶ τὸ περιτείχισμα δραμόντες ὤσασθαί τε τοὺς φρουροὺς καὶ διακόψαντες ἐξελθεῖν ·
Lemmas: ὁρμάω μέν οὖν ἐπί ὁ περιτείχισμα τρέχω ὠθέω τε ὁ φρουρός καί διακόπτω ἐξέρχομαι ·
flavius-josephus.de-bello-judaico-libri-vii 6.397
ὡς δὲ τοὺς μὲν πάλαι πιστοὺς ἑώρων οὐδαμοῦ , διέφυγον γὰρ ὅπῃ τινὶ συνεβούλευεν ἡ ἀνάγκη , προσθέοντες δὲ οἱ μὲν ὅλον ἀνατετράφθαι τὸ πρὸς δύσιν τεῖχος ἤγγελλον , οἱ δʼ ἐμβεβληκέναι τοὺς Ῥωμαίους ἤδη τε πλησίον εἶναι ζητοῦντας αὐτούς ,
Lemmas: ὡς δέ ὁ μέν πάλαι πιστός ὁράω οὐδαμοῦ , διαφεύγω γάρ ὅπῃ τις συμβουλεύω ὁ ἀνάγκη , προσθέω δέ ὁ μέν ὅλος ἀνατρέπω ὁ πρός δύσις τεῖχος ἀγγέλλω , ὁ δέ ἐμβάλλω ὁ Ῥωμαῖος ἤδη τε πλησίον εἰμί ζητέω αὐτός ,
flavius-josephus.de-bello-judaico-libri-vii 6.398
ἕτεροι δὲ καὶ ἀφορᾶν ἀπὸ τῶν πύργων πολεμίους ἔλεγον πλάζοντος τὰς ὄψεις τοῦ δέους , ἐπὶ στόμα πεσόντες ἀνῴμωζον τὴν ἑαυτῶν φρενοβλάβειαν καὶ καθάπερ ὑποκεκομμένοι τὰ νεῦρα τῆς φυγῆς ἠπόρουν .
Lemmas: ἕτερος δέ καί ἀφοράω ἀπό ὁ πύργος πολέμιος λέγω πλάζω ὁ ὄψις ὁ δέος , ἐπί στόμα πίπτω ἀνοιμώζω ὁ ἑαυτοῦ φρενοβλάβεια καί καθά ὑποκόπτω ὁ νεῦρον ὁ φυγή ἀπορέω .
flavius-josephus.de-bello-judaico-libri-vii 6.399
ἔνθα δὴ μάλιστʼ ἄν τις καταμάθοι τήν τε τοῦ θεοῦ δύναμιν ἐπὶ τοῖς ἀνοσίοις καὶ τὴν Ῥωμαίων τύχην · οἱ μέν γε τύραννοι τῆς ἀσφαλείας ἐγύμνωσαν αὑτοὺς κἀκ τῶν πύργων κατέβησαν ἑκόντες , ἐφʼ ὧν βίᾳ μὲν οὐδέποθʼ ἁλῶναι , μόνῳ δʼ ἐδύναντο λιμῷ .
Lemmas: ἔνθα δή μάλα ἄν τις καταμανθάνω ὁ τε ὁ θεός δύναμις ἐπί ὁ ἀνόσιος καί ὁ Ῥωμαῖος τύχη · ὁ μέν γε τύραννος ὁ ἀσφάλεια γυμνόω ἑαυτοῦ ἐκ ὁ πύργος καταβαίνω ἑκών , ἐπί ὅς βία μέν οὐδέποτε ἁλίσκομαι , μόνος δέ δύναμαι λιμός .
flavius-josephus.de-bello-judaico-libri-vii 6.400
Ῥωμαῖοι δὲ τοσαῦτα περὶ τοῖς ἀσθενεστέροις τείχεσι καμόντες παρέλαβον τύχῃ τὰ μὴ δυνατὰ τοῖς ὀργάνοις · παντὸς γὰρ ἰσχυρότεροι μηχανήματος ἦσαν οἱ τρεῖς πύργοι , περὶ ὧν ἀνωτέρω δεδηλώκαμεν .
Lemmas: Ῥωμαῖος δέ τοσοῦτος περί ὁ ἀσθενής τεῖχος κάμνω παραλαμβάνω τύχη ὁ μή δυνατός ὁ ὄργανον · πᾶς γάρ ἰσχυρός μηχάνημα εἰμί ὁ τρεῖς πύργος , περί ὅς ἀνώτερος δηλόω .
flavius-josephus.de-bello-judaico-libri-vii 6.401
Καταλιπόντες δὴ τούτους , μᾶλλον δὲ ὑπὸ τοῦ θεοῦ καταβληθέντες ἀπʼ αὐτῶν , παραχρῆμα μὲν εἰς τὴν ὑπὸ τῇ Σιλωᾶ φάραγγα καταφεύγουσιν , αὖθις δὲ ὀλίγον ἀνακύψαντες ἐκ τοῦ δέους ὥρμησαν ἐπὶ τὸ τῇδε περιτείχισμα .
Lemmas: καταλείπω δή οὗτος , μάλα δέ ὑπό ὁ θεός καταβάλλω ἀπό αὐτός , παραχρῆμα μέν εἰς ὁ ὑπό ὁ Σιλωᾶ φάραγξ καταφεύγω , αὖθις δέ ὀλίγος ἀνακύπτω ἐκ ὁ δέος ὁρμάω ἐπί ὁ τῇδε περιτείχισμα .
flavius-josephus.de-bello-judaico-libri-vii 6.402
χρησάμενοι δὲ ταῖς τόλμαις ἀγενεστέραις τῆς ἀνάγκης , κατεάγησαν γὰρ ἤδη τὴν ἰσχὺν ἅμα τῷ δέει καὶ ταῖς συμφοραῖς , ὑπὸ τῶν φρουρῶν ἀνωθοῦνται καὶ σκεδασθέντες ὑπʼ ἀλλήλων κατέδυσαν εἰς τοὺς ὑπονόμους .
Lemmas: χράω δέ ὁ τόλμα ἀγενής ὁ ἀνάγκη , κατάγνυμι γάρ ἤδη ὁ ἰσχύς ἅμα ὁ δέος καί ὁ συμφορά , ὑπό ὁ φρουρός ἀνωθέω καί σκεδάννυμι ὑπό ἀλλήλων καταδύω εἰς ὁ ὑπόνομος .
flavius-josephus.de-bello-judaico-libri-vii 6.403
Ῥωμαῖοι δὲ τῶν τειχῶν κρατήσαντες τάς τε σημαίας ἔστησαν ἐπὶ τῶν πύργων καὶ μετὰ κρότου καὶ χαρᾶς ἐπαιάνιζον ἐπὶ τῇ νίκῃ , πολὺ τῆς ἀρχῆς κουφότερον τοῦ πολέμου τὸ τέλος εὑρηκότες · ἀναιμωτὶ γοῦν τοῦ τελευταίου τείχους ἐπιβάντες ἠπίστουν , καὶ μηδένα βλέποντες ἀντίπαλον ἀληθῶς ἠπόρηντο .
Lemmas: Ῥωμαῖος δέ ὁ τεῖχος κρατέω ὁ τε σημαία ἵστημι ἐπί ὁ πύργος καί μετά κρότος καί χαρά παιανίζω ἐπί ὁ νίκη , πολύς ὁ ἀρχή κοῦφος ὁ πόλεμος ὁ τέλος εὑρίσκω · ἀναιμωτί γοῦν ὁ τελευταῖος τεῖχος ἐπιβαίνω ἀπιστέω , καί μηδείς βλέπω ἀντίπαλος ἀληθής ἀπορέω .
flavius-josephus.de-bello-judaico-libri-vii 6.404
εἰσχυθέντες δὲ τοῖς στενωποῖς ξιφήρεις τούς τε καταλαμβανομένους ἐφόνευον ἀνέδην καὶ τῶν συμφευγόντων τὰς οἰκίας αὐτάνδρους ὑπεπίμπρασαν .
Lemmas: εἰσχέω δέ ὁ στενωπός ξιφήρης ὁ τε καταλαμβάνω φονεύω ἀνέδην καί ὁ συμφεύγω ὁ οἰκία αὔτανδρος ὑποπίμπρημι .
flavius-josephus.de-bello-judaico-libri-vii 6.405
πολλὰς δὲ κεραΐζοντες ὁπότʼ ἔνδον παρέλθοιεν ἐφʼ ἁρπαγήν , γενεὰς ὅλας νεκρῶν κατελάμβανον καὶ τὰ δωμάτια πλήρη τῶν τοῦ λιμοῦ πτωμάτων , ἔπειτα πρὸς τὴν ὄψιν πεφρικότες κεναῖς χερσὶν ἐξῄεσαν .
Lemmas: πολύς δέ κεραίζω ὁπότε ἔνδον παρέρχομαι ἐπί ἁρπαγή , γενεά ὅλος νεκρός καταλαμβάνω καί ὁ δωμάτιον πλήρης ὁ ὁ λιμός πτῶμα , ἔπειτα πρός ὁ ὄψις φρίσσω κενός χείρ ἐξέρχομαι .
flavius-josephus.de-bello-judaico-libri-vii 6.406
οὐ μὴν οἰκτείροντες τοὺς οὕτως ἀπολωλότας ταὐτὸ καὶ πρὸς τοὺς ζῶντας ἔπασχον , ἀλλὰ τὸν ἐντυγχάνοντα διελαύνοντες ἀπέφραξαν μὲν τοὺς στενωποὺς νεκροῖς , αἵματι δὲ ὅλην τὴν πόλιν κατέκλυσαν , ὡς πολλὰ καὶ τῶν φλεγομένων σβεσθῆναι τῷ φόνῳ .
Lemmas: οὐ μήν οἰκτίρω ὁ οὕτως ἀπόλλυμι αὐτός καί πρός ὁ ζάω πάσχω , ἀλλά ὁ ἐντυγχάνω διελαύνω ἀποφράσσω μέν ὁ στενωπός νεκρός , αἷμα δέ ὅλος ὁ πόλις κατακλύζω , ὡς πολύς καί ὁ φλέγω σβέννυμι ὁ φόνος .
flavius-josephus.de-bello-judaico-libri-vii 6.407
καὶ οἱ μὲν κτείνοντες ἐπαύσαντο πρὸς ἑσπέραν , ἐν δὲ τῇ νυκτὶ τὸ πῦρ ἐπεκράτει , φλεγομένοις δʼ ἐπανέτειλεν Ἱεροσολύμοις ἡμέρα Γορπιαίου μηνὸς ὀγδόη ,
Lemmas: καί ὁ μέν κτείνω παύω πρός ἑσπέρα , ἐν δέ ὁ νύξ ὁ πῦρ ἐπικρατέω , φλέγω δέ ἐπανατέλλω Ἱεροσόλυμα ἡμέρα Γορπιαῖος μείς ὄγδοος ,